SunOnline: Harukashi fikuruge massala hallukuran ithuru gaanooneh beynumeh nuvey: Shiyam\nހަރުކަށި ފިކުރުގެ މައްސަލަ ހައްލުކުރަން އިތުރު ގާނޫނެއް ބޭނުމެއް ނުވޭ: ޝިޔާމް\nމުޙައްމަދު ނާއިލް ހަފީޒް 27 Jul 2021, 20:08\nޖުލައި 13، 2021: ޕީޕީއެމް ޕީއެންސީގެ ފަރާތުން ނޫސްވެރިނާއި ބައްދަލުކުރުން -- ސަން ފޮޓޯ/ ފަޔާޒު މޫސާ\nމުޖުމަތައުގައި އޮތް ހަރުކަށި ފިކުރުގެ މައްސަލަތައް ހައްލުކުރަން އިތުރު ގާނޫނެއް ބޭނުންނުވާ ކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ވިދާޅުވެއްޖެއެވެ.\nޝިޔާމް "ސަން" އަށް ވިދާޅުވީ ހަރުކަށި ފިކުރު ރާއްޖޭގައި އޮތްކަމަށް ގަބޫލްކުރައްވާކަމަށެވެ. އަދި އެކަން ހުއްޓުވުމަކީ ކުރަން ޖެހޭ ކަމެއްކަމަށެވެ.\n"މިކަން ކުރުމަކީ އިތުރު ގާނޫނުތަކެއް ހަދައިގެން ކުރެވޭނެކަމެއް ކަމަކަށް އަޅުގަނޑު ގަބޫލެއް ނުކުރަން. މިހާރުވެސް އެބަހުރި ވަރަށް ފުރިހަމަ ގާނޫނުތަކެއް،" ޝިޔާމް ވިދާޅުވިއެވެ.\nއެގޮތުން މިހާރުވެސް ޓެރަރިޒަމް މަނާކުރުމުގެ ގާނޫނާއި ފުލުހުންނާއި ސިފައިންގެ ގާނޫނާއި ތޫނު ހަތިޔާރު ބޭނުންކުރުމުގެ ގާނޫނު ފަދަ ގާނޫނުތައް އެބަހުރިކަމަށް އޭނާ ވިދާޅުވިއެވެ.\n"އެ ގާނޫނުތަކުގެ ބޭނުން ރަނގަޅުގޮތުގައި ހިފޭނަމަ އަޅުގަނޑު ގަބޫލުކުރާ ގޮތުގައި ވަރަށް ރަނގަޅަށް [ހަރުކަށި ފިކުރުގެ މައްސަލައަށް] އެޑްރެސް ކުރެވިގެންދާނެ،" ޝިޔާމް ވިދާޅުވިއެވެ.\nޝިޔާމް އިތުރަށް ވިދާޅުވީ އެކި ލީޑަރުން މި ގާނޫނުތައް ތަންފީޒުކުރުމުގައި ކަންކުރައްވަނީ އެކި ގޮތަށް ކަމަށެވެ. އަދި މި މައްސަލައަކީ ވަރަށް ބޮޑު ސަމާލުކަމެއް ދީގެން ބަލަންޖެހޭ މައްސަލައެއްކަމަށް އޭނާ ވިދާޅުވިއެވެ.\n"ރައީސް ޔާމީން ގެ ވެރިކަމުގައި ހެދުނު ޓެރަރިޒަމް މަނާކުރުމުގެ ގާނޫނަކީ ގާނޫނީ ގޮތުން ހަރުކަށި ފިކުރު ހުއްޓުވަން މިހާތަނަށް ކުރެވިފައި އޮތް އެންމެ ބޮޑު މަސައްކަތް،" އޭނާ ވިދާޅުވިއެވެ.\nއަދި މި ގާނޫނާއެކު އުފެއްދި ނޭޝަނަލް ކައުންޓާ ޓެރަރިޒަމް ސެންޓަރުންވެސް އެކަން ހުއްޓުވުމަށް މީހުން ތަމްރީނުކުރެވި ވަސީލަތްތައް ވަރަށް ފުރިހަމައަށް ފޯރުކޮށްދީފައިވާކަމަށްވެސް ޝިޔާމް ވިދާޅުވިއެވެ.\nއޭނާ ވިދާޅުވީ ހަރުކަށި ފިކުރު ހުއްޓުވަން ބޭނުންނަމަ އިތުރު ގާނޫނުތައް ހެދުމުގެ ބަދަލުގައި ގާނޫނުތައް ތަންފީޒުކުރަން އިސްކަން ދޭންޖެހޭކަމަށެވެ.\nރައްޔިތުންގެ މަޖިލީސް ހުޅުވުމާއެކު ދެން އެންމެ އިސްކަމެއް ދީގެން ކުރާނެ ކަމަކީ ހަރުކަށި ފިކުރުގެ މައްސަލައާ ގުޅޭ މަސައްކަތް ކަމަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު، މެދުހެންވޭރު ދާއިރާގެ މެމްބަރު އަލީ އާޒިމް ވަނީ ވިދާޅުވެފައެވެ.\nއޭނާ ވިދާޅުވީ އެ މައްސަލައާ ގުޅޭ މަސައްކަތް ފެށުމަށް ދައުރުން ބޭރުން މަޖިލީހުގެ ޖަލްސާއެެއް ބޭއްވުމަށް ވެސް މަސައްކަތް ކުރަމުން އަންނަ ކަމަށެވެ.


Aishwariya aai Abhishek konme dhuvahaku araarunvey!\nއައިޝްވަރިޔާ އާއި އަބީޝެކް ކޮންމެ ދުވަހަކު އަރާރުންވޭ!\nއައިޝްވަރިޔާ އާއި އަބީޝެކް އަދި އެމީހުންގެ ދަރިފުޅު އާރާދިޔާ\nއައިޝްވަރިޔާ ރާއީ އާއި އަބީޝެކް ބައްޗަން އަކީ ބޮލިވުޑްގެ އެންމެ މަގްބޫލު އެއް ޖޯޑެވެ. ދެމީހުންގެ ޒާތީ ދިރިއުޅުމުގެ ވާހަކަތައް ދައްކަން އެމީހުން އެހާ ހިތްހަމަނުޖެހުނަސް ބައެއް އިންޓަވިއު ތަކުގައި ކޮންމެވެސް ވަރަކަށް އެ ވާހަކަތައް މި ދެ ތަރިން ވެސް ވަނީ ކިޔައިދީފަ އެވެ.\nއައިޝްވަރިޔާ އާއި އަބީޝެކް ކައިވެނި ކުރީ 2017 ގައެވެ. އަދި އެމީހުންނަށް އަންހެން ދަރިއަކުވެސް މިހާރު ވަނީ ލިބިފަ އެވެ.\nވޯގް އިންޑިއާ އަށް އަބީޝެކް އާއި އައިޝްވަރިޔާ ތަންކޮޅެއް ކުރިން ދީފައިވާ އިންޓަވިއު އެއްގައި ނޫސްވެރިއަކު ވަރަށް މަޖާ ސުވާލެއް އެމީހުންނަށް ހުށަހެޅި އެވެ. އާދައިގެ ދެމަފިރިން ގޮތަށް އެމީހުންވެސް ޒުވާބުކޮށް ހަދަން ހެއްޔެވެ.\nޖަވާބުގައި އައިޝްވަރިޔާ ބުނީ ކޮންމެ ދުވަހަކުވެސް އެ ދެ މީހުންގެ މެދުގައި ޒުވާބު ހިނގާ ކަމަށެވެ. ނަމަވެސް އަބީޝެކް ބުނީ އެއީ ޒުވާބު ނޫން ކަމަށާއި ޚިޔާލު ތަފާތުވުން ކަމަށެވެ. އަދި އެއީ ސީރިއަސް އަރާރުންތައް ނޫން ކަމަށާއި ސިއްހަތަށް ފައިދާހުރި ޒުވާބުތައް ކަމަށެވެ. އެއްގޮތަކަށް ވެސް ޒުވާބު ނުކޮށް އުޅުމަކީ ފޫހިކަމެއްގެ ގޮތުގައި އަބީޝެކް ސިފަ ކުރި އެވެ.\nއޭނާ އިތުރަށް ބުނި ގޮތުގައި ޒުވާބުކޮށްފައި އެންމެ އަވަހަށް ސޮރީ ބުނެ ސުލްހަވާން މަސައްކަތް ކުރަން ޖެހެނީ ވެސް އޭނާ އަށެވެ.\n"އަންހެންވެރިން އެއްގޮތަކަށް ވެސް ސުލްހަވާން އިސް ނުނަގާނެ. އެކަމަކު އަހަރެމެން އޮންނާނީ ޒުވާބުކުރަން ވެސް ގަވާއިދެއް ހަދާފަ. އަހަރެމެން ޒުވާބުކޮށްގެން ރުޅިއައިސްގެން ތިބެ ނުނިދަން. ނިދަން އޮށޯންނައިރު އޮންނަން ޖެހޭނީ ޒުވާބުގެ ކަންތައް މުޅިން ނިމިފައި،" އަބީޝެކްގެ އިންޓަވިއުގައި ބުނެފައިވެ އެވެ.\nއޭނާ އިތުރަށް ބުނި ގޮތުގައި އަނބިމީހާއާ ކުރާ ޒުވާބު ސޮރީއަކުން ނިންމާލަން ޖެހެނީ ނިދި އައިސްގެން ގޮސް ހަލާކުވާއިރުވެސް ސޮރީ ނުބުނެ ނުނިދޭނެތީ އެވެ. އަދި އަންހެނުންނަކީ ދެ ޖިންސުގެ ތެރެއިން އެންމެ ބާރުގަދަ މީހުން ކަމަށާއި އެމީހުން އަބަދުވެސް ބުނާނީ ރަނގަޅަށް ކަމަށް ވެސް އަބީޝެކް ބުންޏެވެ.\nކައިވެނިކުރުމުގެ މާ ކުރިއްސުރެ އައިޝްވަރިޔާ އާއި އަބީޝެކް އަކީ ދެ އެކުވެރިންނެވެ. އެ މީހުން ލޯބީގެ ގޮތުން ގުޅުނީ ގިނަ ފިލްމުތަކެއް އެކުގައި ކުޅުމަށްފަހު "ގުރޫ" ކުޅުނު ދުވަސްވަރު އެވެ.\nއައިޝްވާރިޔާ ރާއީ ވަރި ކައިވެނި އަބީޝެކް ބަޗަން\nއެންގޭޖްވެފަ ކައިވެނި ނުކޮށް ހުއްޓާލި ބޮލީވުޑް ތަރިން


Maadhamaa rey 12 ah muzaaharaa roolhaa lumah Umaru fuluhunnah angavaifi\nމާދަމާ ރޭ 12 އަށް މުޒާހަރާ ރުޅާލަން އުމަރު ފުލުހުންނަށް އަންގައިފި\nއެމްޑީޕީ އިން މާދަމާ ބާއްވާ "މިންޖުވާން" މުޒާހަރާ މާދަމާ ރޭ މެންދަމު 12 ޖަހާއިރު ހުއްޓާނުލައިފިނަމަ، އެ ވަގުތާ ހަމައިން އެ މުޒާހަރާ ރޫޅާލުމަށް ހޯމް މިނިސްޓަރު އުމަރު ނަސީރު ފުލުހުންނަށް އަންގަވައިފި އެވެ.\nއެމަނިކުފާނު މިއަދު ކުރެއްވި ޓްވީޓެއްގައި ވިދާޅުވީ އެމްޑީޕީގެ މުޒާހަރާ އާޓިފިޝަލް ބީޗް ފިޔަވައި އެހެން ތަނެއްގައި ކުރިއަށް ނުގެންދެވޭ ގޮތަށް ކަންތައްތައް ކުރެއްވުމަށް ވެސް ފުލުހުންނަށް އަންގަވާފައިވާނެ ކަމަށެވެ. އަދި އެގޮތަށް އެންގެވީ އުމަރު ވިދާޅުވީ ގޮތުގައި، ދެން ތިއްބެވި އާންމު ރައްޔިތުންނަށް މިނިވަންކަމާއި އެކު ތަންތަނަށް ދަތުރު ކުރުމަށާއި ނިދައި އަރާމު ކުރުމަށް އޮންނަ ހައްގުތަކަށް އެންމެހާ ރައްޔިތުންނަށް ފުރުސަތު ދެއްވުމަށެވެ. އަދި އެ އަމުރުތައް ފުލުހުންގެ މައްޗަށް ކުރެއްވީ އެއްވެއުޅުމާ ބެހޭ ގާނޫނުގެ ދަށުން، 33 ވަނަ މާއްދާ އާއި 41 ވަަނަ މާއްދާގެ ދަށުން ކަމަށް ވެސް އުމަރު ވަނީ ވިދާޅުވެފަ އެވެ.\nއެމްޑީޕީ އިން ބުނެފައި ވަނީ، މިންޖުވާން މުޒާހަރާ ތިން ދުވަހާއި އެއް ގަޑިއިރަށް ކުރިއަށް ގެންދާނެ ކަމަށެވެ. އަދި މުޒާޖަރާ ބާއްވާ މައިތަނަކީ އާޓިފިޝަލް ބީޗް ކަމަށް ވެސް ވަނީ ބުނެފަ އެވެ. އަދި ސަރުކާރަށް އެކި ޑިމާންޑްތައް ހުށަހަޅަން މަގުމައްޗަށް ނުކުންނާނެ ކަމަށް ވެސް އެމްޑީޕީ އިން ވަނީ ބުނެފަ އެވެ.\nއުމަރު ނަސީރު އެމްޑީޕީ މޯލްޑިވްސް ޕޮލިސް ސާވިސް


Vareege Record Dhivehin Athugai, Mihen Vaan Jehunu Sababakee Miee! - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު - 20 ގަޑިއިރު ކުރިން\nރާއްޖެއަކީ ދުނިޔޭގެ ނިސްބަތުން ބަލަނީނަމަ އެންމެ ކުޑަ ގައުމުތަކުގެ ތެރޭގައި ހިމެނޭ ގައުމެކެވެ. ނަމަވެސް ކުޑަކުޑަ މި ދިވެހިރާއްޖެ ވަނީ އެއްވެސް ގައުމަކުން ބޭނުންނުވާނެ ފަދަ ރެކޯޑެއް ގާއިމްކޮށްފައެވެ. އެއީ ވަރިއެވެ.\n2019ވަނަ އަހަރު މުޅި ދުނިޔެއިންވެސް އެންމެ ގިނަ ވަރި ރިކޯޑު ކުރެވިފައި ވަނީ ދިވެހިރާއްޖޭގައެވެ. ދުނިޔޭގެ ރިކޯޑުތައް ބަލަހައްޓާ ”ގިނިސް ވޯލްޑް ރެކޯޑްސް“ އިން ހާމަކޮށްފައިވާ ގޮތުގައި ރާއްޖޭގެ ކޮންމެ 1000 މީހަކުން 11 މީހުން ވަރިވެއެވެ. މި ލިސްޓުގެ ދެވަނާގައި އޮތް ބެލަރޫސް އާއި 3ވަނާގައި އޮތް އެމެރިކާގައިވެސް މި އަދަދު އުޅެނީ 4ގައެވެ. އެހެންކަމުން ވަރީގެ ގޮތުން ރާއްޖެ އުޅެނީ އަތުނުވާ ވަރަށް ވުރެން ކުރީގައެވެ.\nމިކަން މިހެން ވާންޖެހޭ އެންމެ ބޮޑު އެއް މައިގަނޑު ސަބަބަށް ބަލައިލަމާ ހިނގާށެވެ. އެއީ ދެމަފިރިންގެ ދޭތެރޭގައި ޖެހޭ މައްސަލަތަކުގެ ވާހަކަ 3ވަނަ ފަރާތަކަށް އެނގުމެވެ. މިކަން ތަންކޮޅެއް ފަސޭހައިން ”ގެޓު“ ކޮށްދޭން ކުޑަ ވާހަކަ އެއް ހިއްސާ ކޮށްލާނަމެވެ.\nއަލަށް ޒަވާޖީ ހަޔާތެއް ފެށި އަންހެން ކުއްޖަކު އޭނާގެ ފިރިމީހާ އާއި މައްސަލައެއް ޖެހުމުން އެވާހަކަ އޭނާގެ މަންމަ ގާތު ހިއްސާ ކުރާނަމޭ ހިތައި މަންމަ ކައިރިއަށް ދިޔައެވެ. ނަމަވެސް އެ އަންހެން ކުއްޖާގެ ވާހަކަ ރަނގަޅަށް ނުނިމެނީސް އޭނާގެ މަންމަ އެވާހަކަ ހުއްޓުވައި ފިރިމީހާ އާއި ދެމެދު ޖެހުނު އެއްވެސް މައްސަލައެއްގެ ވާހަކަ އިތުރަށް ނުދެއްކުމަށް އެންގިއެވެ. މިހެން ހެދުމުން އަންހެން ކުއްޖާ އަށް ސިހުމެއް ލިބުނެވެ. އެއީ މީގެ ކުރިން ހުރިހައި ވާހަކަތަކެއް ހިއްސާ ކުރަމުން އައި މަންމަ ކުއްލިއަކަށް އެހެން ބުނުމުންނެވެ.\nއިރުކޮޅެއް ފަހުން އެ ކުއްޖާގެ މަންމަ ނަސޭހަތެއް ދޭން ފަށައިފިއެވެ. ”ދަރިފުޅު ދަރިފުޅުގެ ފިރިމީހާ ދެކެ ލޯބިވާ ފަދައިން މަންމަ އަކަށް ލޯތްބެެއް ނުވެވޭނެ ދަރިފުޅުގެ ފިރިމީހާ ދެކެ އެއް. ތި ދެމެފަރިން މެދުގައި މައްސަލަ އެއް ޖެހުނަސް، އެކަން ހައްލުވެދާނެ ކުޑަ އިރުކޮޅެއް ތެރޭ. އެއީ ދެމީހުން އެކަކު އަނެކަކު ދެކެ ލޯބިވާތީ. އެކަމަކު ތި މައްސަލަތަކުގެ ވާހަކަ މަންމަ ނޫނީ އެނޫންވެސް މީހެއް ކައިރީ ބުނުމުން ދެން ވާނީ ކިހިނެތްކަން އެނގޭތަ؟ އެ 3ވަނަ މީހާ ކައިރީ އެ ހިއްސާ ކުރި ވާހަކަ އެމީހަކަށް ކަމުނުގޮސްފިނަމަ ދެން އެމީހެއްގެ ހިތް ދަރިފުޅުގެ ފިރިމީހާ އަކަށް ހެވެއް ނުވާނެ. އެމީހާ އަށް ދެން ފެންނާނީ ހުސް ގޯސް ސިފަތައް. މަޑުމަޑުން ދަރިދުޅަށްވެސް ފެންނަން ފަށާނީ ފިރިމީހާގެ ކުށްތައް އެކަނި. ކިތަންމެ ލޯބިން ކޮށްދީފައި ހުރި ކަންކަންވެސް އޭރުން ދާނީ ހަނދާން ނެތެމުން. ކުރުގޮތަކަށް ބުނަންޏާ ތި ދެމަފިރިންގެ ގުޅުން އެހިސާބުން އޮންނާނީ އެ 3ވަނަ މީހާގެ އަތްމަތީގަ. މިއީ އެއްވެސް ވަރަކަށް އިންސާފުވެރި ގޮތެއް ނޫން. ދެން ފަހަރަކުން މީހެއް ކައިރީ ތިކަލަހަ ވާހަކަ އެއް ދެއްކުމުގެ ކުރިން އަމިއްލަ ނަފްސާއި ސުވާލު ކޮށްލާތި އެ ވާހަކަ ހިއްސާ ކުރެވޭ މީހާ އަކީ ދަރިފުޅުގެ ފިރިމީހާ ދެކެ ދަރިފުޅާއި އެއްވަރަށް ލޯބިވާ މީހެއްތޯ.“ މި ނަސޭހަތުގެެ އަޑު އަހާފައި އެ އަންހެން ކުއްޖާ ވަރަށް ގިނައިރު ވަންދެން އެކަމާއި މެދު ވިސްނަން އިނެވެ.\nގަބޫލުކުރަން ދެކޮޅު ހެދިޔަސް، ދިވެހިންނަކީ ދެބައުޑުވެ، މީސް މީހުންގެ ވާހަކަ އެމީހުން ނެތް ތަންތަނުގައި ދައްކަން ވަރަށް ފޯރި ހުންނަ ބައެކެވެ. ބެސްޓު ފްރެންޑު ނުވަތަ އޮންލައިންކޮށް ދިމާވާ މީހުންނާއި ތިމާގެ ލޯބީގެ ހަޔާތުގެ ޖެހޭ މައްސަލަތަކުގެ ވާހަކަ ހިއްސާ ކުރާ ހިސާބުން ތި ގުޅުން ނުވަތަ ކައިވެނި ނިމުނީކަމަށް ބަލާށެވެ.\nއެތައް އަހަރެއް ވަންދެން ކައިވެނި ކޮށްގެން އުޅޭ މީހުންނަށް ބަލައިލުމުން އެމީހުންނަކީ ދެމަފިރިން ދޭތެރޭ ޖެހޭ މައްސަލަތައް އެހެން މީހުންނަށް ކިޔައިދޭ ބައެއް ނޫންކަން އެނގޭނެއެވެ. މާދަމާ ޒަވާޖީ ހަޔާތެއްފަށައި، 1 އަހަރު ފަހުން ވަރިވުމުގެ ބޭނުމެއް ނެތެވެ. އެހެންކަމުން މި ދެއްކި ވާހަކަ އާއިމެދު ހުރިހާ ދިވެހިންވެސް ފުންކޮށް ވިސްނާލުން މުހިއްމެވެ.\nހުޅުދޫ ދާއިރާގެ ކުރީގެ މެމްބަރު ޝާޑު ހިކުނީ ކައިވެނި ކުރަންތަ؟\nމާޗް 2, 2020 17:58\nއަންހެންވެރިންގެ ރުހުން ހޯދަން ވަގުތު ނޫސް އޮޅުވާލަން ނޫޅޭ. ވަރީގެ ރިކޯޑު އޮތީ ސައުދީ އަރަބިޔާގަ.\nމާޗް 2, 2020 18:03\nވަރަށް ބޮޑައް ޝުކުރިއްޔާ ވަގުތައް.. ވަރަށް ބޮޑު އެއްޗެއް ވިސްނިއްޖެ މި ކުރު ވާހަކަ ކޮޅުން. ??\nމާޗް 2, 2020 18:33\nމާޗް 2, 2020 18:45\nތިއީ އަދި އެންމެ ސަބަބެއްނު.\nމާޗް 2, 2020 18:54\nޓެސްޓް ކޮއްލަން ނޫނީ މީހަކަށް ދައްކާލަން ވެސް ކައިވެނި އެބަކުރޭ ނޫނީ މަޅިއެއްގަ ބެދުނީތީ ދުނިޔޭގެ ލަދުން ސަލާމަތް ވާންވެސް މީހުންނާ އެބައިދޭ. އުމުރުން 35 އަހަރު ނުވަނީސް5ކައިވެނި ކޮއްފަ ތިބި އަންހެނުންވެސް އެބައުޅޭ އޭގެ އަންހެންހެނެއް އުޅޭނެ ޖެންޑާ މިނިސްޓްރީގަވެސް. ވަރި ގިނަނުވާންވީ ސަބަބެއް ނެތް\nމާޗް 2, 2020 23:25\nތިޔަބުނާ މީހާގެ ހަޔާތުގައި ކަންތައް ވިގޮއެއް ނުވަތަ ވަމުންދާގޮތް ތިފަރާތައް އެނގޭތޯ؟ ނޭނގޭނަމަ މީހެއްގެ އަގު ވައްޓައިލަން ތިކަހަލަ ވާހަކަ ރައްޔިތުންނަށް ފެންނަގޮތަށް ނުލިޔޭ!\nތިބޭފުޅާއައް ވިސްނާނުލެވުނަސް މިހުންނަނީ ހިތްދަތި ކަންތައްތައް.\nމާޗް 2, 2020 19:25\nއަސްލުވާގޮތަކީ އެހެން ގައުމުތަކުގަ މީހުން ކައިވެނި ނުކޮށް އުޅޭތީ ވަ ރިކު ރަން ނުޖެހެނީއެވެ. އެކަމަކު އެއީ އިސްލާމްދީނާ ޚިލާފުކަމެކެވެ. ޢެހެންކަމުން އަހަ ރެމެންގެ ވާހަކަ ދައްކަނީއެވެ. މިއީ ހަމައެކަނިއޮތް 100% އިސްލާމް ގައުމެވެ.\nމާޗް 3, 2020 13:40\nވެސްޓަރން ގައުމު ތަކުގަ ކައިވެނި ނުކޮށް ރައްޓެހިވެގެންވެސް އަބައުޅޭ އެތައް އަހަރެއް ވަންދެން. ދަރިން ހޯދާފަވެސް މާފަހުން އެބަކައިވެނި ކުރޭ. މިއީ ޝައިތާނާ އެދޭ ގޮތް. އަދި ޝައިތާނާ މާފޯރި ހުންނަ ކަމެއްމީ ކައިވެނި ކޮށްގެން އުޅޭ ދެމަފިރިންގެ ކައިވެނި ރޫޅާލުން.\nމާޗް 2, 2020 19:34\nތިފަދަބޮޑު އިޖުތިމާއީ މައްސަލައެއް ދިމާވަނީ ކީއްވެތޯ ދިރާސާކޮށްލިޔަން ޖެހޭނީ ޚަބަރުލިޔާ ނޫސްވެރިންނެއް ނޫން. ކަމުގެ މާހިރުން. ރައްޔިތުން ވާވަންނަނީ ތިކަހަލަ ދަންނަ މީހުން ގިނަވެގެން.\nމާޗް 7, 2020 08:50\nވަ ރިއަށް ދާން ޖެހޭ ވަ ރަށް ގިނަ ސަބަބު ހުންނާނެ. އެކަމަކު މި ލިޔުމުގައި އެ ވަނީ މައިގަނޑު އެއް ސަބަބު. މި އާޓިކަލް އަކީ ރަނގަޅު އާޓިކަލްއެއް\nމާޗް 2, 2020 19:51\nއަޅުވެތި ހާލުގައި ، މާލޭގެ ކަންނެތް ރަނޑާލީން ނަށް ލިބޭ ބަނޑު މުސާ ރަ ކޮޅު ދީގެން ، ރާއްޖެ ތެ ރޭ ހަ ރުބީ އަޅުން އަބިފި ރި ކަމުގެ ގުޅުން ނުހިންގި ،ލިބޭ މުސާ ރަ ކޮޅު ދެކޮޅު ނުޖެހުމުގެ އަސްލަކީ ވަ ރި . ދުވަހެއް ދުވަހަކަށް ދި ރިއުޅުމުގެ އަގު ބޮޑުވެ ހުޜިހާ ބާ ރެއް އަތް ބޮނޑިޔަށް މާލެޔަށް ބޮޑި ކު ރުމުގެ އަސްލަކީ ވަ ރި ، އެއްކޮޓަ ރި އެއްގެ ތެ ރޭގައި ، ކުދިން ކުދިން ނާއި އެކީ މަންމަ ޔާއި ބައްޕަ ނިދާއި ރުގައި ސަ ރުކާ ރު ތައް ކޮބާ ! މިއަދު ވަ ރީގެ ވާހަކަ ދައްކަން ލަދުގަންނަން ޖެހޭ ،\nމާޗް 3, 2020 10:43\nމައްސަލައަކީ ތި ހުރިހާ ކަމަކަށް ވުރެ ފައިސާ މުހިއްމު ވުން. ފައިސާ ފައިސާ. ރަށުގައި އޮވެބަލަ ރީތި ދިރިއުޅުން އުޅެން. މާލޭގަ ދަރިން ވިއްކައިގެން އުޅޭކަށް ނުޖެހޭ.\nމާޗް 7, 2020 21:09\nހު ރިހާ ހިދުމަތެއް ރަށުން ލިބެން ހުންނަނނަމަ ތިތާކަށް ނުދާނެ އެެަަަަަަަަަކުވެސް\nމާޗް 2, 2020 20:07\nމައްސަލަޖެހިގެން ނުވާނެ! ދެމީހުން ރައްޓެހިވެގެން އުޅޭއިރު ހީވާނީ ގއކައގނ އުޅޭހެން!\nމާޗް 2, 2020 20:22\nދެމަފިރިންގެ ދޭތެރެއައް ވަންނަ ތިންވނަ ފަރާ ތަކަށް އާއިލާ ވަނުންވެސް މީ ހަމަ ވަރި ގިނަާ ސަބަބެއް...އަންހެން ކުއްޖާ އަކީ ފިރިމީހާ ގެ އާއިލީ މީހުން ގެ ނޯކަރަކައް ހެދުން... އަންހެން ކުއްޖާ ގެ ހުރިހާ ކަމެއް ދޫކޮއްފަ މައިންބަފައިން ދޫކޮއްފަ އައިސް ތިބޭއިރު އެކުދިން ފިރިމީހާ ގޭގައި ބާކީ ވެފަ ތިބެންޖެހުން..\nމާޗް 2, 2020 23:19\nއަންހެންކުއްޖާ ފިރިމީހާގެ ގެއައް އައިސް ފިރިމީހާގެ އާއިލާ މީހުނާ އަނގައިންބުނެ ވާހަކަ އިސްވެ ދައްކައި އަދި އެމީހުނަށް ފެންނަ ހިސާބައް ނިކުމެލައިހެދުންވެސް ރަނގަޅު ކަންނޭގެ ދޯ!\nއެއީވެސް ހަމަ އާއިލާ މީހުނެއްނޫންތަ\nމާޗް 3, 2020 07:49\nބަލަ އަންހެން ކުއްޖާއަށް އަޑި ނޭނގޭ ބައެއްގެ ތެރެެއަށް އަލަށް ދިރިއުޅުން ބަދަލުކުރާއިރު ، އެމީހުން ވާހަކަ ނުދައްކަންޏާ އަނގައިން ބުނަން ކެރޭނެތަ؟ ލަދުން އަނގަ ހުޅުވަން ވެަސް ނުކެރޭއިރު އެ ލަދު ކަނޑުވާލާން އެކުވެރިކަމާއެކު ކަންކަމުގައި ބައިވެރިކޮށްގެން އުޅެންޖެހެނީ އެމީހުން ނޫންތަ؟\nތިމާގެ ފިރިހެން ދަރިފުޅު ކައިވެނި ކުރާހިސާބުން މައިދައިތަ ހިތައް ގޮތްތަކެއް ވާން ފަށާނެ. ތިމާގެ ދަރި އަބިދަޓުކޮށްލާނެޔޭ ތިމާގެ ދަރި ލިބެންޖެހޭނީ ތިމާޔަށޭ ހިތަށް އަރަންފަށާ...އެހާހިސާބުން ދެން އެފެށުނީ އަސްލު ކުޅިވަރު....އަންހެންކުޖާއޭކިޔައިގެން ރޯބުހުތާނު ދޮގުހަދަން އެފެށީ ދަރި ކައިރީ....އެވަރުން ނުވެގެން ފަންޑިތަހަދައިގެން ދުރުކުރަން މަސައްކަތްފަށާ...ނަތީޖާއެއްގެ ގޮތުން އަންހެން ކުޖާޔައް ހައްގު ނޫން އެތައް އަނިޔާތަކާ އެތައް ވިހަ ބަސްތަކެއް ފިރިމީހާގެ ފަރާތުން ލިބެންފަށާ...މިހިސާބުން އަންހެން ކުޖާޔައް ކެތް ކުރުން އުދަގޫކަމަކަށް ވެ ވަރި ވި ކަމުގަ ވިޔަސް ދުނިޔެ ކުރިމަތީގަ ނުބައި ވ އަންހެން ކުޖާ...އެއްކަލަ ފިރިހެން ދަރީގެ އެއްވެސް ކުށެއް ނޯންނާނެ...އަދި ބައެއްފަހަރު މައިދައިތަ ވަކިހިސާބަކުން އަންހެންކުޖާ ވަރިކޮށްފަ ފުނުވާލުމަށްވެސް ދަރި ކައިރީ ބުނާނެ. ޢެހިސާބުން އެއްކަލަ ފިރިހެން ދަރި ބަލާކަށް ނުހުރެ ގޮސް އެއްވެސް ކުށެއްނެތް އަބިމީހާ ވަރިކޮށްފާނެ...މި ހަމަ ހަގީގަތް...ވަރި އަކީ ހަމަ އެކަނި ފައިސާއާހުރެ ވާކަމެއް ނޫން...މި އަހަރެން ވެސް ދުށް ހަގީގަތް އަަހަރެންގެ އަމިއްލަ ލައިފުގަ...މާތް ﷲ އިރާދަފުޅުން ފިރިމީހާޔައް ވިސްނި ހެޔޮމަގަށް އާދެވުނީތީ މައިދައިތަގެ ދަލުގަ ނުޖެހި ދރިއުޅުން ވަރިއާހިސާބައް ނުގޮސް ސަލާމަތް ވީ....އަހަރެމެންނަކީ މުސްލިމުން....ދިރިއުޅުމުގައި ދިމާވާ މިފަދަ ހިތްދަތި ކަންތަކުން ސަލާމަތް ކޮށްދެއްވުން އެދި ﷲ އށް ދަންނަވާ އެކާލާންގެ މަދަދަށް އެދޭ....\nމާޗް 2, 2020 20:56\nޢަސްލު މައްސަލަ ޖެހިގެން ނުވާނެ އެކުގަ އުޅެން ދޯ ކައިވެނިކުރަނީ ކަންތައްތައް ދިމާވާނެ ހައްލު ހޯދެންވާނެ ވަގު ފިރިން އަބިން ގެންގުޅޭ ހިސާބަށް ގޮސްގެންނުވާނެ އޭގެ ކުރިން ލޯބިން ވާހަކަ ދެކެވި ދެފަރާތައް އެންމެ ރަނގަޅު ގޮތަކަށް ނިމެންވާނެ އަބަދު މައްސަލައިގަ ސަކުވާގަ ކަމަކު ނުދާނެ ކައްޕި ބާލަންޖެހޭނީ މަގޭހިޔާލު ކިތަންމެ ލޯބިވިޔަސް...\nމާޗް 2, 2020 21:44\nމިއީ ވަރަށްބޮޑު ތެދެކެވެ. އަޅުގަނޑުގެ ކައިވެންޏަށް މިހާރު ފުރިހަމަ 29 އަހަރު ވެއްޖެއެވެ. މިވޭތުވެދިޔަ ތަނުގައި ދެމީހުންވެސް ހިތްހަމަ ނުޖެހުނު ކިތަންމެ ކަމެއް ދިމާވިއެވެ. ޒުވާބުވެސް ކުރީމެވެ. ނަމަވެސް އިތުރު ބަޔަކަށް ނޭނގިއެވެ. ފަހުންފަހުން އައިސް ކުދިން ބޮޑުވީ ހިސާބުން، ނުވެސް އެނގި އެއްކަލަ މައްސަލަތައް ޖެހުން މުޅިންހެން ހުއްޓިއްޖެ އެވެ. އަލްޙަމްދުލިﷲ\nމާޗް 2, 2020 22:50\nބަލަ...! ވަރި ގިނަވުމުގެ ސަބަބަކީ ކައިވެނި.. ( ކައިވެނި ނުކުރެވޭ ގޮތެއްހަދާބަލަ ) އޭރުން ތި ނިމުނީނު..\nބަލަ...! ވަރި ގިނަވުމުގެ ސަބަބަކީ ކައިވެނި.. ( ކައިވެނި ނުކުރެވޭ ގޮތެއްހަދާބަލަ ) އޭރުން ތި ނިމުނީނު...\nމާޗް 2, 2020 23:04\nއެހެން ޤައުމުތަކުގައިވެސް ކައިވެނީގައި މައްސަލަތައް ގިނަވާނެ. އެހެން ނަަމަވެސް އެހެން ޤައުމުތަކުގައި ވަރި ކުރުމަކީ އުނދަގޫކަމެއް. އަދި އެކަމަށް އެތައް އަހަރެއް ނަގާ. އަދި އަންހެނަކުވެސް ވަރިވެއްޖެނަމަ އެހެން މީހަކާ އިނުމަކީވެސް އިންތިހާއަށް އުނދަގޫކަމަކަށްވޭ. ހަމަ އެގޮތަށް، ކައިވެންޏަކީވެސް ނިކަން ފައިސާ ހުރެގެން ކުރެވޭކަމަށް. އެހެން ނަމަވެސް ދިވެހިރާއްޖޭގައި އެކަންކަން އޮންނަ ގޮތް ވަރަށް އިންސާފު. އިންނަންވެއްޖެއްޔާ، ދަރިންތިބި ވަރެއް ނުބަލާނެ. ކައިވެނީގައި ހިތްހަމަ ނުޖެހި ހިތްދަތިކަމުގައި އުޅޭންވީ ކީއްވެ! ރާއްޖޭގައި ރަގަޅު ކޮށްލަންވީ އެންމެ ކަމެއް. ކައިވެނި ރޫޅުނަސް، ދަރިންނަށް ބައްޕަ އަށް ނުވަތަ މަންމައަށް ނަފްރަތުކުރެވޭގޮތަށް ވާހަކަ ދައްކާންވީ!\nހުޅަނގުގެ ކާފަރު ގައުމުތަކުގައި ކައިވެންޏާ ހަމަޔަށް މިދަނީ އެތަކެއް "ރިލޭޝަންޝިޕަކާއި" "ބްރޭކް އަޕް"އަށް ފަހު. އެމީހުން ރިލޭޝަންޝިޕްގައި މިއުޅޭނީ ކައިވެނިކޮށްގެން އުޅޭއިރު އުޅޭހެން. މިގޮތުން ބަލާއިރު މިމީހުންގެ ބްރޭކްއަޕް ނިސްބަތް އުޅޭނީ ރާއްޖެއާއި އިސްލާމީ އެހެން ގައުމުތަކަށް ވުރެ މާ މަތީގައި. ރާއްޖޭގައި ކައިވެނިކޮށް މިއުޅެނީ ގިނަފަހަރަށް ހަލާލުކޮށް ގުޅުން ހިންގުމަށް ނޫނީ އިސްލާމީ މުޖްތަމައަށް ތިމަންމެންނަކީ ހަލާލު ރިލޭޝަންޝިޕެއްގައި އުޅޭ ބަޔަކު ކަމަށް ދެއްކުމަށް. އިސްލާމްދީނުގައި ކައިވެނިކޮށްގެން އުޅެންޖެހޭ ގޮތަކަށް ނޫޅޭ. މިހެންވެ ހުޅަނގުގެ ގައުމުތަކުގައި ބްރޭކްއަޕްވާ އުސޫލުން ރާއްޖޭގައި ވަރިމިވަނީ.\nމިހާރުވެސް މިދުނިޔެއަކީ ވަގުތީ މަންޒިލެއްކަން ދަނެ. ދެމަފިރިން ކައިވެނިވީވެސް އިމްތިހާނެއް ގޮތުގައިކަން ދަނެ. ދެމީހުން ރުޅިވާ ވަގުތު ކެތްކޮށް. ދެމީހުން ހިތްހަމަނުޖެހޭ ވަގުތު އެކަކު އަނެކަކުގެ އިހްސާސްތައް ދެނެގަނެ. އެކަކު އަނެކަކުދެކެ ފޫހިވަންޏާ ދެމީހުން އެކުގައި ދަމުނަމާދުކޮށް ދުޢާ ކޮށް އުޅެންޏާ 100% ވަރި މަދުވާނެ.\nމާޗް 3, 2020 19:51\nމާޗް 2, 2020 23:11\nކައިވެނި ގިނަ ތަނެއްގަދޯ ވަރިވެސް ގިނަވާނީ...ކާފަރުންތައް ކައިވެނިނުކޮށް މުސްކުޅި އުމުރަށްދަންދެން ތިބީމަ ކޮން ވަރިއެއްތޯ އެތަންތާ އޮންނާނީ...ތިޔަ ހިސާބު ކައިވެނިކުރާ ނިސްބަތުންބަލައިނުލައި ރަނގަޅުވެދާނެބާ؟؟؟\nމާޗް 2, 2020 23:50\nތިޔަ ހުރިހާކަމެއް ދިމާވަނީ ބޯހިޔާވަހިކަން ދަތިކޮއް ސަރުކާރުން ފުލެޓް ވިޔަފާރި ފަށާ ރައްޔަތުންނައް ދަތިބޮޑުވީމަ ތިޔޮތީ ޖަހާފައި 2019 އަހަރޭ މިކަމެއް މިފެށުނީ އެދިގުރާސްތާ30 އަހަރު ރައްޔަތުން އަޅުވެތި ކުރަން ދޭތެރެ ދުރުކުރުމާއި މީހަކު ކައިވެއްޏެއްކޮއްގެން އުފާވެރި ދިރިއުޅުމެއް ފަށާ ފާނެތީ ގާނޫނެއްގެ ދަށުން 18 އަހަރު ނުވަނީސް ކައިވެނި ނުކުރެވޭ ގޮއް ހެދުމާއި މީހުން ރީތި ކޮއް ގެދޮރު އަޅައިގެން އުޅުފާނެތީ ގޯތިދިނުން ހުއްޓާލާ ދަތިކުރީ ލޯއްބެއްވެވޭނީ މީހާގެ ޅައުމުރުގަ ކައިވެންޏެއްކޮއް ކުދިން ހޯދީމަ މީހާ ތެޅޭނެހާ ވައްތަރަައް ތެޅެފައި ކައިވެނިން ބޭރުން ހިތުހުރިކަމެއް ކުރީމަ ލޯއްބެއް ނުވެވޭނޭ މިގައުމުގައި އެތިބީ 10 12 ކުދިން ހޯދައިގެން އުފާވެރިކަމާއެކު ޒަވަޖީ ހަޔާތެއް ވޭތިކޮއްފައި ކިތައް އައިލާތޯ އައްސަވާ ބައްލަވާ އުމުރުން ކިހާވަރެއްގަތޯ ކައިވެނިކުރީ އަންހެނުން އެބަތިބި 12 އަހަރުން ފެށިގެން ކައިވެނިކޮއް ކުދިންހޯދާފައި އަދި ފިރިހެން ކުދިން ކިރިޔާ 15 ފުރޭ އިރައް ކައިވެނިކޮއް ހަޔާއް ބާއްޖަވެރިކޮއްފައި\nމާޗް 2, 2020 23:52\nއެއްކަމަކީ ރާއްޖޭގައި ވަރިވާން ފަސޭހަވީމަ. އަންހެނުންނަށް ވެސް ފިރިމީހާ ވަރި ނުކޮށްފި ހާލަތެއްގައި ކޯޓަށް ހުށަހަޅައިން ފަސޭހައިން ވަރި ވެވޭތީ. އިންޑިއާ ފަދަ ގައުމުތަކުގައި ކިތަންމެ އަނިޔާއެއް ވިޔަސް ނުވަތަ އެކީ އުޅެން ފޫހި ވިޔަސް ފަަސޭހަން ވަރި ނުވެވި، އަނިޔާއާއި ނުތަނަވަސް ކަމުގައި ގިނަ ދުވަސްތަކެއް ހޭދަކުރަންޖެހޭތީ އެގައުމުތަކުގައި ވަރި މަދުވާނެ. އަނެއްކާ ވަރި ކުރެވިފައިވާ މީހުން ނިކަމެތި ކޮށް މަލާމާތް ކުރާ މުޖުތަމައުތަކުގައި ވެެސް ވަރި މަދުވާނެ. އެގޮތަށް ބަލާއިރު، ދިވެހިރާއްޖެ ރަނގަޅުތާ.\nމާޗް 3, 2020 00:27\nރަގަޅަށް މަޢުލޫމާތު ހޯދާ ވަރި ގިނައީ ސައުދީ ގައެއް ނޫން މި ދިވެހިރާއްޖޭގަ.....ރާއްޖޭގަ ނިކަން ރިސާރޗް ހަދާބަލަ ވަރި ގިނަ ވަނީ ކީއްވެގެންތޯ؟ ޢެއީ ﷲ އެންގެވި ގޮތަށް ނޫޅޭ ތީ....މި ދޮގެއްތޯ ބަލާބަލަ....ގިނަ ދުވަހު ކައިވެނީ ގައި ތިބީ ކޮން ބައެއްތޯ\nމާޗް 3, 2020 01:51\nއެހެންކަމުން ރާއްޖެ އުޅެނީ ވަރީގެގޮތުން " އަތުނުވާ ވަރަށްވުރެ ކުރީގައެވެ. "\nމާޗް 3, 2020 08:50\nއިސްލާމް ދީނުގައި ކައިވެނި ހުތުބާ އޮންނަނީ މާތް މަގްސަދެއްގައި އޭގައި ކިޔައި ދިން ތަކެތި ހަދާން ނައްތާލުމަކީ މައްސަލައެއް މީގެ އިތުރުން ދެފަރާތުގެ އާއިލާ3ވަނަ ފަރާތެއްގެ ރޯލު އަދާކުރަނީ ދެމީހުން ޖައްސަން ހަމައެގޮތަށް މިނިވަން ކަމާއެކު ދިރިއުޅެވޭނެ އެކަނިވެރި މާހައުލެއް ދެމީހުން ނަށް ނުލިބި ދުވަސްތައް ގިނަވުން މިކަމުގެ ސަބަބުން ގާތްކަމާ ލޯބި އުވިދަނީ\nއަނބި ނޮހުރުޕާން ޓައިޓިސް\nމާޗް 3, 2020 09:05\nއަހަރެންގެ ފިރި މީހަާއަކީ ވަރަށް ރަގަޅު މީހެއް އަހަރެންގެ ފިރިމީހާގެ އާއިލާ މީހުންނަށް އަލަށް އަހަރެން ފެނުނު ދުވަހު ހީކުރެވުނީ އެމީހުންގެ ބޭބެ ގެޔަށް ނޯކަރެއް ނުވަތަ ބަންގާޅީ އެއް ގެނެސް ދިން ކަމަށް މައި ދާތަ އާ ބަފާބެ ތެޅި ފޮޅެން ފެށީ ގެޔަށް ވެރި ވާން އައީ ކަމަށް ހީކޮށް ދޭތެރެ ޖައްސައިގެން ބާރު ކަނޑުވައި ލެވޭތޯ އަހަރެންގެ ވަރަށް ބުރަ މަސައްކަތުން ކައިވެނި ސަލާމަތްކުރީ .\nމާޗް 3, 2020 09:14\nއޯކޭ. އެންމެ ވަރިގިނައީ ދިވެހިރާއްޖޭގައި. ތިޔަބުނާ ދުނިޔޭގެ ރެކޯޑްތައް ބަލަހައްޓާ މީހުން އެންމެގިނަ ކާވެނީގެ ރިކޯޑާއި، ވަރިވެފާ ހަމަ އެމީހާ އެހެންކާވެންޏެއް ކުރުމުގެ ރެކޯޑާ މިކަންކަންބަލާފާ ވޭތޯ؟ މިކަންކަންވެސް ބަލާފާ ރިޕޯޓްކުރޭ. އެހެންނޫނީ ތިޔަހިސާބަށް ބަލާއިރު ރާއްޖޭގައި ގިނައީ ވަރިކުރުމަށްފަހު ކާވެނި ނުކޮށް ތިބިމީހުންކަމަށް ހީވަނީ.\nމާޗް 3, 2020 10:02\nފިރިހެނުންނެއް ބަދަލެއް ނުވާނެ ދުވަހަކުވެސް ވަރި ނުކޮށް ދެ އައިންބަށް އިނުން މާ ބުއްދިވެރި\nމާޗް 3, 2020 12:58\nމި ލިޔުން ލިޔުއްވި ބޭފުޅާއަށްވެސް މިކަން އޮންނަ ގޮތް އެނގޭހެން ހީނުވޭ. އެނގޭނަމަ ދެއްވާފައި އެއޮތް މިސާލު އެގޮތަކަށް ނުލިޔުއްވާނެ. ސަބަބަކީ، އަންހެންކުއްޖާވެސް އަދި އެކުއްޖާގެ މަންމަވެސް މައްސަލައިގައި ރަނގަޅަށް އަމަލުކޮށްފައި ވަނިކޮށް އެގޮތް ނުބައިކަމަށް ބުނެފައި، ހިއްސާކުރަންވާނެ އެހެން ފަރާތެއް ހުންނަންވާނެ ކަމަށް ދޭހަވާގޮތަށް ލިޔެފައި އޮތުން. ދެމަފިރިންގެ ދެމެދުގައި ޖެހޭ މައްސަލަ ހައްލުކުރުމުގައި ފުރަތަމަ އަސާސަކީ އެ ދެމަފިރިންގެ އެންމެ ގާތް މީހުން. އަންހެންކުއްޖާ އެވާހަކަ އޭނާގެ އެންމެ ގާތް މީހާއާ ހިއްސާކުރުމުން އެއޮތީ ހައްލުކުރެވޭނެ ގޮތެއްގެ ޚިޔާލެއް ދީފައި. އެގޮތުންވެސް ހައްލުނުވެއްޖެނަމަ އެކުއްޖާއަށް ދެވަނަ ފަރަހަރަށްވެސް މަންމަގެ މަޝްވަރާ ހޯދޭނެ. ހަގީގަތުގައި މިކަން ހިނގާފައި މިއޮތީ ވަރަށް ފުރިހަމައަށް ވަރަށް ރީތިކޮށް. ލިޔުއްވުމުގެ ކުރިން ފުރަތަމަ އިސްލާމީ ހަމަތަކާއި އުސޫލަކީ ކޮބައިކަން ދަސްކުރެއްވުން އެދެން. މަންމަގެ އެ ނަސޭހަތަކީ ސަތޭކައިގެ ނަސޭހަތެއް.\nމާޗް 3, 2020 14:03\nކޮމެންޓް ކުރާ މީހުން ޖާތީ ނުވެބަލަ ދޯ، ތިހާ ބިރުން އުޅޭކަށް އަދި ނުވޭނުން\nމާޗް 3, 2020 16:02\nމަ ހީ ކުރީ އަންނި އާ އެމްޑީޕީ ކަމަށް\nމާޗް 3, 2020 16:08\nއެއީ އަނގަ ބަހުން ބުނެގެން އެހާ ފަސޭހައިން ވަރިކުރެވޭގޮތް އޮންނާތީ.\nމާޗް 3, 2020 19:07\nމާޗް 3, 2020 21:43\nބަލަ ހުރިހާ ޅީދަރިންނަކީ އެއް މިޒާޖެއްގެ އެއް އަހުލާގެއްގެ ކުދިންނެއްނޫނޭ! ބައެއް ޅީދަރިންނަކީ ފިރިމީހާގެ އާއިލާ މީހުންނަކީ އޭނާގެ އާއިލާ މީހުންކަމައް ދެކޭ ކުދިންނެއް ނޫން!\nމިހެންބުންޏަސް ބައެއް ޅީދަރިން ވަރަށްވެސް ރަނގަޅު, އެކަމަކު އަނެއްބައިކުދިން އަޅައިވެސް ނުލާނެ\nމާޗް 4, 2020 00:08\nޔަގީންތަ؟ ހިޔެއް ނުވޭ!!! ދިވެހިންނަށް ވުރެ ވަރި ގިނަ ބައިވަރު ގައުމް އުޅޭ!!!\nމާޗް 4, 2020 12:07\nޚޮބައިތޯ މަސްތުވާތަކެތި ބޭނުނުންކުރާމީހުން.އަހަރެންގެ ފިރިމީހާ އަށް3ޗާންސް ދިނިން ރަގަޅު ނުވި އެހރންވީމަވެސް ވަރި ނުވާންވީހޭ.\nމާޗް 4, 2020 12:55\nމަސްތުވާ ތަކެތި ބޭނުނއކުރާ މީހުންނާ އެކީގަވެސް އުޅޭށޭތަ ތިބުނަނީ ވަރިހަމަތަ އެމީހުން ކިތައްމެ ވަރަކަށް ބުޔަސް.\nމާޗް 5, 2020 16:34\nފިރިހެނުންނަށް ދީނީކަންކަން އޮޅުން ފިލާފަވާ މިންވަރު ކުޑަކަމުން ވަރިގިނަވަނީ\nމާޗް 6, 2020 14:28\nތީދޮގެއް. ނުދައްކާނެ. ދިވެހިން އުޅޭނީ ފޮޓޯ ލައިގެން ހަގީގަތް އޮޅުވާލަން. އިސްލާމްދީނުގަވެސް ގޮވާލަނީ ވަރީގެކުރިން މައްސަލަ ހައްލުކުރަން ދެފަރާތުގެ އާއިލާޔާ ހިއްސާކުރަން. އަމިއްލަޔަށް ހައްލުކުރަން ނޭނގުމުގެ ސަބަބުން ކިތައްވަރިބާ ކުރަނީ.\nމާޗް 6, 2020 20:35\nހަސަން ހަމީދު އެބޭފުޅާގެ ވެބްސައިޓް ގައި "ވަރި އެންމެ ގިނަ ޤައުމާއި އެހެން ދޮގު ވާހަކަތައް." މި ނަމުގައި ލިޔެފައިވާ ލިޔުމެއް ވާނެ. އެ ލިޔުން ކިޔާލުން މުހިންމު ކަމަށް ފެނޭ.\nމާޗް 7, 2020 22:06\nމިރިކޯޑް މިލިބުނީ ޔާމީނު ވެރިކަމަށް ނުގެނެވުމުން އެދީނާ މީހުން ދުރުވުމުން އިސްލާމް ދީނަކީ ޔާމީން ގެ އެއްޗަކަށް ވީމާ އެކަހަލަ ކަމެއް ހިންގާފާނެ.ޏ\nމާޗް 8, 2020 05:00\nރަނގަޅު މީހުންނަށް ރަނގަޅުގޮތް މެދުވެރި ކުރައްވަވާނެ ދެމީހުންވެސް ރަނގަޅުވީމަ ވަރި އާ ހިސާބައް ދާކަށް ނުޖެހޭނެ. ދެމަފިރިންވެސް އެއްވަރަކަށް ރަނގަޅުވުން މިއީ ކައިވެނި ދެމި އޮންނާނެ ގޮތަކީ. އަލްހަމުދު ލިﷲ. މިކަންވާނީ މާތްﷲ އާ ހިއްގުޅުވަން މަސައްކަތް ކޮއްގެން އިންޝާﷲ\nމާޗް 8, 2020 07:52\nމާލެ ކިޔަވަން އައިސް ކޮލެޖުން ސްކޫލުން ދިމާވާ ކުއްޖަކާ ގުޅި ކައިވެނިކޮށް އުޅެނިކޮށް ދި ރިއުޅޭނެ ރަށެއްގެ މައްސަލަޖެހި ވަ ރިވާލެއް މަދެއްނުވާނެ. ރަށުން ބޭ ރު2މަފި ރިންގެ ކައިވެނި ރޫޅިފައި ހު ރި ރޭޓް ބޮޑުތަނުން މަތި\nމާޗް 11, 2020 01:38\nޜާއްޖޭގަ ވަރިގިނައީ އަންހެނުންގެ ހައްގުތަކޭ ކިޔާ ހަދާފައިވާ ގަނޫނެއްގެ ސަބަބުން ފިރިހެނުންގެ ހައްގެއްނޯވޭ ޖެންޑާ މިނިސްޓރީ އާ އެފްސީޕީޑި ވަރީތަކުގެ ޒިންމާނަގަންޖެހޭ


AFC Cup Gai New Ge Furathama Match In Salhi Molheh - Vaguthu\nއޭއެފްސީ ކަޕްގައި ނިއުގެ ފުރަތަމަ މެޗުން ސަޅި މޮޅެއް\nބަންގުލަދޭޝްގެ ޗެމްޕިއަން ޑާކާ އަބަހާނީގެ މައްޗަށް 1-0 ގެ ނަތީޖާ އަކުން ކާމިޔާބު ހޯދައި އޭއެފްސީ ކަޕްގެ ފެށުން ނިއު ރޭޑިއަންޓުން ރަނގަޅު ކޮށްފި އެވެ.\nބަންގުލަދޭޝްގެ ވެރިރަށް ޑާކާގެ ބަންގުބަންދު ސްޓޭޑިއަމްގައި ކުޅުނު މެޗުގައި، ފުރަތަމަ ހާފު ފެނުނީ ނިއު އަށް ވަރަށް އުނދަގޫ ކޮށެވެ. އަބަހާނީގެ ނައިޖީރިއާ ކުޅުންތެރިންގެ ފަރާތުން ފިޒިކަލީ އުނދަގޫތައް ނިއުގެ ކުޅުންތެރިންނަށް ކުރިމަތިވި ކުރިމަތިވިކަން އެގެއެވެ.\nނިއުގެ ލަނޑު 58 ވަނަ މިނެޓްގައި މުހައްމަދު އުމޭރު ދިން ފުރުސަތަކުން، ޕެނަލްޓީ އޭރިއާގެ ކަނާ ދިމާލުން އަރައި ގޯލްގެ ދުރު ކަނަށް ބޯޅަ ފޮނުވާލީ އަލީ ފާސިރު (ސެންޓޭ) އެވެ. ދެ ވަނަ ހާފު ވަކި ހިސާބަކުން އަބަހާނީގެ ވީ އެ ޓީމުގެ ނައިޖީރީއާގެ ކުޅުންތެރިޔާ، ސަންޑޭ ޗިޒޯބާ އަށް ދެ ވަނަ ރީނދޫ ކާޑާއެކު ރަތް ކާޑު ދެއްކުމުންނެވެ.\nމެޗުގެ އެންމެ ފަހު ކޮޅުގައި، ޑާކާއިން ވަނީ ނިއުގެ ގޯލްޖަހާނެ ފުރުސަތު ތަކެއް ހޯދާފައެވެ. ލިބުނު ކޯނަރު ތަކުން ގިނަ ހަމަލާވަނީ އަމާޒުކޮށްފައެވެ. މެޗު ނިމެން ގާތްވެފައި އޮއްވާ ނަގައިދިން ކޯނަރަކުން އަބަހާނީން ގޯލެއް ޖެހިނަމަވެސް، ބޯޅަ ގޯލް ތެރެއަށް ވަނުމުގެ ކުރިން އަބަހާނީހގެ ކުޅުންތެރިންވަނީ ފައުލްކޮށްފައެވެ.


އަދުލް އިންޞާފު ޤާއިމުކުރެވިގެން ނޫނީ އެއްވެސް މުޖުތަމަޢައަކަށް ހަމަޖެހުމެއް ނުލިބޭނެ- ކޮމިޝަންގެ ރައީސް | Judicial Service Commission\nއަދުލް އިންސާފު ޤާއިމުކުރެވިގެން ނޫނީ އެއްވެސް މުޖުތަމައަކަށް ނުވަތަ ޖަމަޢާތަށްވެސް ހަޤީޤީ ހިންހަމަޖެހުމެއް ލިބިގެން ނުދާނެ ކަމަށް ޖުޑީޝަލް ސަރވިސް ކޮމިޝަންގެ ރައީސް އަލްއުސްތާޛު އާދަމް މުޙައްމަދު ޢަބްދުﷲ ވިދާޅުވެއްޖެއެވެ.\nއެމަނިކުފާނު މިގޮތަށް މިދާޅުވީ، 07 ރަށެއްގެ މެޖިސްޓްރޭޓް ކޯޓަށް މެޖިސްޓްރޭޓުން ޢައްޔަންކޮށް ހުވާކުރުމަށް ބޭއްވެވި ރަސްމިއްޔާތުގައި ވާހަކަ ފުޅުދައްކަވަމުންނެވެ. ކޮމިޝަންގެ ރައީސް އަލްއުސްތާޛު އާދަމް މުޙައްމަދުގެ ވާހަކަ ފުޅުގައި އަދުލު އިންޞާދު އެންމެ ފުރިހައަށް ރައްޔިތުންނަށް ފޯރުކޮށް ދިނުމުގެ ބުރަމަސައްކަތަކީ ފަނޑިޔާރުންގެ މަސައްކަތެއްކަމާއި، މި މަސައްކަތް އަދާކުރައްވަމުން ވަޑައިގަންނަވަން ވާނީ އަދާކުރައްވަން ޖެހިވަޑައިގަންނަވާފައިވާ އަޅުކަމެއްގެ ގޮތުގައި ދެކި، ތެދުވެރިކަމާއި އަމާނަތްތެރިކަމާއެކުގައި ކަމަށް ވިދާޅުވިއެވެ. އަދި ޤާނޫނު އަސާސިއާއި ޤާނޫނުތަކުން ލިބިވަޑައިގެންފައިވާ ބާރުތައް ބޭނުންކުރައްވަން ވާނީ، ޤާނޫނުއަސާސީއާއި ޤާނޫނުގެ ހުދޫދުގެ ތެރެއިންކަމަށްވެސް މިދާޅުވިއެވެ.\nމިއަދު ކޮމިޝަންގެ ޖަލްސާކުރާ މާލަމުގައި ބޭއްވި މި ރަސްމިއްޔާތުގައި މެޖިސްޓްރޭޓް ކޯޓުތަކަށް އައްޔަންކުރެއްވި މެޖިސްޓްރޭޓުންނަށް ފަނޑިޔާރުކަމުގެ ހުވައި ލައިދެއްވީ ސުޕްރީމް ކޯޓުގެ ފަނޑިޔާރު އަލްއުސްތާޛު ޢަބްދުﷲ ޢަރީފެވެ. މިއަދު ޢައްޔަންކުރެއްވި ބޭފުޅުންގެ ތެރޭގައި ހިމެނިވަޑައި ގަންނަވަނީ ޑިގްރީ ލެވަލްގެ3ބޭފުޅަކާއި ޑިޕްލަމާާ ފެންވަރުގެ 04 ބޭފުޅުންނެވެ. މިގޮތުން މިއަދު ފަނޑިޔާރުކަމުގެ ހުވާކުރެއްވެވި ބޭފުޅުން ތިރީގައި މިވަނީއެވެ.\nމެޖިސްޓްރޭޓް ކޯޓު ނަން #\nކ. ގާފަރު ޢަލީ ޝަފީޤު/ބިއްލޫރިވިލާ،ދ.މީދޫ 1\nގއ. ދެއްވަދޫ އަޙްމަދު ޝަރީފް/މީރާގެ،ގދ.ތިނަދޫ 2\nއދ. މާމިގިލި މުޙައްމަދު ޢީސާފުޅު/ދަފްތަރު 6249 3\nއދ. އޮމަދޫ އާދަމް އިބްރާހީމް /ދަފްތަރު 4\nއއ. އުކުޅަސް އަޙްމަދު މުއާވިޔަތު ޤާސިމް/ފަހެލަ،ގއ.ކޮނޑޭ 5\nސ. ހިތަދޫ ރަފީޢުއްދީން އަޙްމަދު /ސްނޯޑްރޮޕް،ސ.ހިތަދޫ 6\nމ. ދިއްގަރު ޙުސައިން ޢާމިރު/ގުލާބީގެ،ހދ.ނޭކުރެންދޫ 7


Inthihaabaa gulhey shareeaiy live kuran petition eh\nއިންތިހާބު ބާތިލްކުރަން ހުށަހެޅި މައްސަލައިގެ ޝަރީއަތް ލައިވް ކުރަން ޕެޓިޝަނެއް ހުށަހަޅަނީ\nސުޕްރީމް ކޯޓްގެ ފަނޑިޔާރު ޑރ. އަހުމަދު އަބްދުﷲ ދީދީއަށް ދިވެހި ރާއްޖޭގެ އުއްތަމަ ފަނޑިޔާރުކަމުގެ ލިޔުން ރައީސް އަބްދުﷲ ޔާމީން ހަވާލުކޮށް ދެއްވަނީ -- ފޮޓޯ: ރައީސް އޮފީސް\nނިމިގެންދިޔަ ރިޔާސީ އިންތިހާބު ބާތިލްކުރުމަށް ރައީސް އަބްދުﷲ ޔާމީން އަބްދުލްގައްޔޫމް ހުށަހަޅުއްވާފައިވާ ދުސްތޫރީ މައްސަލާގެ ޝަރިއަތް ދައުލަތުގެ މީޑިއާއިން ލައިވްކުރަން އެދި ޕެޓިޝަނެއްގައި ސޮއިކުރަން ފަށައިފި އެވެ.\nއިންތިހާބު ބާތިލް ކުރަން ރައީސް ޔާމީންގެ ފަރާތުން ހުށަހެޅުއްވި ދުސްތޫރީ މައްސަލާގެ ޝަރިއަތް އަންނަ އާދިއްތަ ދުވަހު ފެށުމަށް ސުޕްރީމް ކޯޓުން ވަނީ ތައާވަލްކޮށްފަ އެވެ. އެ މައްސަލަ ތާވަލްކޮށްފައިވަނީ އާދިއްތަ ދުވަހުގެ މެންދުރުފަހުގެ 1:00 އަށެވެ.\nއެ ޕެޓިޝަނުގައި ވަނީ، އިންތިހާބު ބާތިލް ކުރަން ރައީސް ޔާމީން ސުޕްރީމް ކޯޓަށް ހުށަހެޅުއްވި މައްސަލައަކީ ދިވެހި އެންމެހާ ރައްޔިތުންގެ މަސްލަހަތު ހިމެނޭ މައްސަލައެއް ކަމަށެވެ. އަދި އެމައްސަލައިގެ ޝަރީއަތް ސުޕްރީމް ކޯޓްގައި ހިންގަވަން ވާނީ އެންމެންނަށް ފެންނަ ގޮތަށް ކަމަށްވެސް ޕެޓިޝަނުގައި ވެއެވެ.\n"އެމައްސަލައިގެ ޝަރީއަތް ދައުލަތުގެ މީޑިއާއިން ލައިވްކޮށް ދެއްކޭނެ އިންތިޒާމް ތިޔަކޯޓުން ހަމަޖައްސަވައިދެއްވުމަށްއެދި އިލްތިމާސްކުރަން،" ޕެޓިޝަނުގައި ވެއެވެ.\nރިޔާސީ އިންތިހާބު އިބޫ ކާމިޔާބު ކުރެއްވީ 134،705 ވޯޓުންނެވެ. އެއީ 58.4 ޕަސެންޓެވެ. ރައީސް ޔާމީނަށް ލިބިވަޑައިގަތީ 96،052 ވޯޓެވެ. އެއީ، 41.6 ޕަސެންޓެވެ. މިއީ، ރާއްޖޭގައި މިހާތަނަށް ބޭއްވި ރިޔާސީ އިންތިހާބެއްގައި އެންމެ ފަރަގުބޮޑު ނަތީޖާ ކަން ވެސް ޕެޓިޝަންގައި ފާހަގަކޮށްފައިވެ އެވެ.\nމީގެ ކުރިން ރައީސް އަބްދުﷲ ޔާމީން ވަނީ އިންތިހާބުގެ ނަތީޖާ ގަބޫލު ކުރައްވައި އިންތިހާބީ ރައީސް އިބްރާހިމް މުހައްމަދު ސޯލިހުއާ ބައްދަލު ކުރައްވައި މަރުހަބާ ވެސް ވިދާޅުވެފަ އެވެ. ނަމަވެސް އޭގެ އެތައް ދުވަހެއް ފަހުން މަގުމައްޗަށް ނިކުމެ ވަޑައިގެން، އިންތިހާބުގެ ނަތީޖާ އޮޅުވާލާފައިވާ ކަމަށް ދޭހަވާ ގޮތަށް އިލެކްޝަންސް ކޮމިޝަންގެ މައްޗަށް ތުހުމަތުތަކެއް ކުރެއްވި އެވެ.\nސުޕްރީމް ކޯޓް ރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު + ހުސްނުއް ސުއޫދު ރިޔާސީ އިންތިހާބު 2018


Sidharth Shuklaa vahtharu meeheh!\nސިދާރްތު (ކ) އަދި އޭނާއާ ވައްތަރު މީހާ\nޓީވީ އަދި ފިލްމު އެކްޓަރު ސިދާރްތު ޝުކްލާ މި މަހުގެ ދެވަނަ ދުވަހު ކުއްލިއަކަށް މަރުވުމުން ގިނަ ބަޔަކަށް ބޮޑު ޝޮކެއް ލިބުނެވެ. އަދި ސިދާރްތުގެ ފޭނުން ހިތާމައިން ގޮސް ހިތް ހަލާކުވި އެވެ. ސިދާރްތު މަރުވިތާ 10 ވަރަކަށް ދުވަސްވީއިރު ވެސް އޭނާގެ ވަކިވުމުގެ ހިތާމަ ކުރާ ފޭނުން ވަރަށް ގިނަ އެވެ.\nސިދާރްތުގެ ފޮޓޯތަކާއި ވީޑިއޯތައް އަދި އޭނާގެ ޕޯސްޓްތައް ސޯޝަލް މީޑިއާގައި ޝެއާ ކޮށްކޮށް އޭނާގެ ފޭނުން ވަރުބައްޔެއް ވެސް ނުވެ އެވެ. ފޭނުން ސިދާރްތު މަތިން ހަނދާން ނައްތާ ނުލެވިގެން އުޅެނިކޮށް ކުއްލިއަކަށް ސިދާރްތު އާ ވަރަށް ވައްތަރު ޒުވާނެއްގެ ފޮޓޯތަކެއް އިންޓަނެޓުގައި ދައުރުވާން ފެށުމާއެކު އެންމެންތައް ހީވީ މޮޔަވިހެންނެވެ. މި އެންމެން މިހާރު ވަނީ އިންޓަނެޓަށް ބޮޑު ތޫފާނެއް ކުރިމަތިކޮށްފަ އެވެ.\nސިދާރްތު އާ ވައްތަރު ކަމުން ވައިރަލް ވެގެން އުޅެނީ ޗަންދަން ވިލްފްރީން ކިޔާ މީހެކެވެ. އޭނާގެ ފޮޓޯތައް ވައިރަލް ވިޔަސް އޭނާ ސިދާރްތު ކޮޕީ ކޮށްގެން ތަފާތު ފޮޓޯތަކާއި ވީޑިއޯތައް ނަގައި ޝެއާކުރާތާ ކިތަންމެ ދުވަހެއް ވެއްޖެއ އެވެ. ޗަންދަން ބުނާ ގޮތުގައި އޭނާ އަކީ ސިދާރްތުގެ ފޭނެކެވެ.\nސިދާރްތު އަޅާ ސްޓައިލަށް ހެދުން އަޅައިގެން ޗަންދަން ނަގާފައިވާ ފޮޓޯތައް ބަލާލުމުން އޭނާ އާއި ސިދާރްތު ހަގީގަތުގައި ވެސް ވަރަށް ވައްތަރުކަން ޔަގީން ކުރެވެ އެވެ.\nމި ފޮޓޯތައް ބަލާފައި ސޯޝަލް މީޑިއާގައި އެއްބަޔަކު ޗަންދަން އަށް ތައުރީފުކޮށް ކޮމެންޓުތައް ކުރަމުންދާއިރު އަނެއް ބަޔަކު އައީ ރުޅި އެވެ. ރުޅި އައި މީހުން ބުނަނީ ޗަންދަން އެ އުޅެނީ ސިދާރްތުގެ ފޭނުން ވަރަށް ދެރަވެފައި ތިއްބާ އެމީހުންގެ ޖަޒުބާތުތަކާ ކުޅެން ކަމަށެވެ.\nޗަންދަންގެ ފޮޓޯތަކަށް ބަލާއިރު އޭނާ ސިދާރްތު އަށް ވުރެ މާ ހަގުކަން ފާހަގަ ކުރެވެ އެވެ. ސިދާރްތު ވެސް މޮޑެލް ކުރުމާއި ޓީވީ ޝޯ ތަކުގައި ބައިވެރިވާން ފެށީ ވަރަށް ޅަ އުމުރުގައި ކަމުން އޭނާ ޗަންދަންގެ އުމުރުގައި އަދި މިހާރަށް ވުރެ ވެސް ބޮޑަށް ވައްތަރުވާނެ ކަމަށް ސިދާރްތުގެ ބައެއް ފޭނުން ގަބޫލު ކުރެ އެވެ.


Maumoon ge massalaige amalukuri ijraatheh goas kamah dhaulathun HC gai ebbas vejje | Mihaaru\nމައުމޫން އެމަނިކުފާނުގެ ސަޕޯޓަރުންނާ އެކު: އެމަނިކުފާނު ޖަލަށްލާން ހުކުމްކުރި މައްސަލާގައި ދަށު ކޯޓުން އަމަލުކުރި އިޖްރާއާތެއް ގޯސް ކަމަށް ދައުލަތުން ހައި ކޯޓުގައި ވަނީ އެއްބަސްވެފައި ---މިހާރު ފޮޓޯ/ހުސައިން ވަހީދު\nމައުމޫންގެ މައްސަލާގައި ދަށު ކޯޓުން އަމަލުކުރި އިޖްރާއާތެއް ގޯސް ކަމަށް ދައުލަތުން އެއްބަސްވެއްޖެ\n11 އޮކްޓޯބަރ 2018 - 18:193comments\nކުރީގެ ރައީސް މައުމޫން އަބްދުލްގައްޔޫމް ޖަލަށްލާން ހުކުމްކުރި މައްސަލާގައި ދަށު ކޯޓުން އަޑުއެހުންތައް ތާވަލްކުރީ އިޖްރާއާތުތަކާ ޚިލާފަށް ކަމަށާއި އަދި ވަކީލުން ހަމަޖައްސަން މައުމޫނަށް ދަށު ކޯޓުން ދިނީ އެކަށީގެންވާ ވަގުތު ނޫން ކަމަށް ދައުލަތުން ހައި ކޯޓުގައި މިއަދު އެއްބަސް ވެއްޖެ އެވެ.\nއެއް އަހަރާއި ހަތް މަހާއި ހަ ދުވަހަށް މައުމޫން ޖަލަށްލާން ކްރިމިނަލް ކޯޓުން ހުކުމްކުރީ މިދިޔަ ފެބްރުއަރީ މަހު އެމަނިކުފާނު ހައްޔަރުކޮށް، އެމަނިކުފާނު ފޯނު ދޭން ފުލުހުން އެންގުމުން އެކަން ނުކުރި މައްސަލާގައި ދައުލަތުން އުފުލި އަދުލު އިންސާފު ގާއިމްކުރަން ހުރަސް އެޅުމުގެ ދައުވާ ސާބިތުވުމުންނެވެ. އެ ހުކުމް މައުމޫންގެ ފަރާތްޕުޅުން ވަނީ ހައި ކޯޓުގައި އިސްތިއުނާފް ކޮށްފަ އެވެ.\nއެ މައްސަލާގައި ހައި ކޯޓުގައި މިއަދު ބޭއްވި އަޑުއެހުމުގައި ދައުލަތުން އެއްބަސްވީ ޝަރީއަތުގެ އަޑުއެހުންތައް ތާވަލް ކުރުމާ ބެހޭގޮތުން ޖިނާއީ އިޖްރާއާތުގެ ގާނޫނުގައި ބުނާ ފަދައިން ދަށު ކޯޓުން އަމަލު ކޮށްފައި ނުވާ ކަމަށެވެ. އަޑުއެހުންތައް ބާއްވާނެ ދުވަސްތަކުގެ ތާވަލެއް ދެ ފަރާތާ މަޝްވަރާ ކުރުމަށް ފަހު ކޯޓުން އެކުލަވާލަން ޖެހޭ ކަމަށް ޖިނާއީ އިޖްރާއާތުގެ ގާނޫނުގައި ބުނެފައި އޮތަސް، މައުމޫންގެ މައްސަލަ ދަށު ކޯޓުގައި ހިނގިއިރު އެގޮތަށް އަމަލު ކޮށްފައި ނެތް ކަމަށް ދައުލަތުން ހައި ކޯޓުގައި މިއަދު ބުންޏެވެ.\nއެކަމަކު ދައުލަތުން ބުނިގޮތުގައި އެ އިޖްރާއާތު ފުރިހަމަ ކޮށްފައި ނެތަސް، ދަށު ކޯޓުން އަޑުއެހުންތައް ކުރިއަށް ގެންދިޔައީ ދެ ފަރާތުގެ މަސްލަހަތުތައް ރައްކާތެރި ކުރެވޭނެ ފަދަ ގޮތަކަށެވެ. އެގޮތުން މައުމޫންގެ އެދިވަޑައިގަތުމަށް ބައެއް އަޑުއެހުންތައް ދަށު ކޯޓުން ފަސްކޮށްދިން ކަމަށް ވެސް ދައުލަތުން ބުންޏެވެ.\nމީގެ އިތުރުން ދަށު ކޯޓުގައި ޝަރީއަތް ހިނގިއިރު މައުމޫންގެ ވަކީލުން މައްސަލަ ދޫކޮށްލުމުން އާ ވަކީލުން އައްޔަން ކުރަން މައުމޫނަށް ދަށު ކޯޓުން ދިން ފުރުސަތަކީ ވެސް އެކަށީގެންވާ ވަގުތެއް ނޫން ކަމަށް ވެސް ދައުލަތުން މިއަދު ހައި ކޯޓުގައި އެއްބަސްވި އެވެ.\nޝަރީއަތް ހިނގާ ގޮތާ މެދު ހިތްހަމަނުޖެހިގެން މައުމޫންގެ ވަކީލުން އެ މައްސަލަ ދޫކޮށްލުމުން އެހެން ވަކީލުން އައްޔަން ކުރަން އެކަށީގެންވާ ފުރުސަތު ދަށު ކޯޓުން ނުދޭ ކަމަށް ބުނެ އެކަން މައުމޫންގެ ވަކީލުން ފާހަގަ ކުރުމުން ދައުލަތުން ބުނީ ވަކީލުން މައްސަލަ ދޫކޮށްލުމަކީ ވަކީލުންގެ ހައްގު މައުމޫނަށް ނުލިބޭ ކަމަށް ބުނެވޭނެ ސަބަބެއް ނޫން ކަމަށެވެ. އަދި ވަކީލުން އަމިއްލަ އަށް މައްސަލަ ދޫކޮށްލުމުން އެހެން ވަކީލުން އައްޔަން ކުރަން ވަކި މުއްދަތެއް ދޭންޖެހޭ ކަމަށް ގާނޫނުގައި ބުނެފައި ނެތް ކަމަށެވެ.\nމައުމޫންގެ ވަކީލުންގެ ޓީމުގައި ހިމެނޭ ވަކީލް އިބްރާހިމް ޝަމީލް ވިދާޅުވީ ދައުލަތުން ހައި ކޯޓުގައި ވާހަކަ ދައްކަނީ ދަށު ކޯޓުގައި ދެއްކި ގޮތާ މުޅިން ޚިލާފަށް ކަމަށެވެ. މައުމޫންގެ ފަރާތްޕުޅުން އާ ވަކީލުން އައްޔަން ނުކުރެވެނީސް އަޑުއެހުންތައް ކުރިއަށް ގެންދާތީ އެކަމުގެ ޝަކުވާ މައުމޫންގެ ފަރާތުން ކުރެއްވުމުން އެކަމަށް ތާއީދުކޮށް ދައުލަތުން ވެސް ދަށު ކޯޓުގައި ވާހަކަ ދެއްކިކަން ލިޔުންތަކުން އެނގޭ ކަމަށް ޝަމީލް ވިދާޅުވި އެވެ.\nއާ ވަކީލުން އައްޔަން ކުރަން ދަށު ކޯޓުން މައުމޫނަށް ދިން ފުރުސަތަކީ އެކަށީގެންވާ ފުރުސަތެއް ކަމަށް ދައުލަތުން ގަބޫލު ކުރޭތޯ ފަނޑިޔާރުންގެ ބެންޗުން ސުވާލު ކުރެއްވި އެވެ.\nޖަވާބުގައި ދައުލަތުން ބުނީ ވަކީލުން އައްޔަން ދަށު ކޯޓުން މައުމޫނަށް ދިނީ ވަރަށް ކުރު މުއްދަތެއް ކަމަށާއި އެއީ އެކަށީގެންވާ ވަގުތެއް ނޫން ކަމަށެވެ.\nއެކަން ކަމަށް ދައުލަތުން އެއްބަސް ވިޔަސް، މައުމޫންގެ ފަރާތުން ހައި ކޯޓުގައި ފާހަގަކުރި އެހެން ހުރިހާ ނުކުތާތަކާ ގުޅިގެން ދައުލަތުން ވާހަކަ ދެއްކީ ދަށު ކޯޓުގެ ނިންމުން ދިފާއުކޮށްފަ އެވެ. ދަށު ކޯޓުން އަމަލުކުރި އިޖްރާއާތާއި އެ މައްސަލާގެ މައުޟޫއާ ގުޅޭގޮތުން މައުމޫން ފަރާތުން މައިގަނޑު 36 ނުކުތާއެއް ފާހަގަ ކުރިއިރު، އެހެން ހުރިހާ ކަމަކާ ގުޅޭގޮތުން ދައުލަތުން ވާހަކަ ދެއްކީ ދަށު ކޯޓުގެ ނިންމުން ރަނގަޅު ކަމަށެވެ.\nދަށު ކޯޓުގެ ނިންމުން ދިފާއުކޮށް ދައުލަތުން ވާހަކަ ދެއްކިޔަސް، ދަށު ކޯޓުގެ ހުކުމް ދަމަހައްޓައިދޭން އެދޭ ކަމަކަށް ދައުލަތުން ސީދާ ނުބުންޏެވެ. އޭގެ ބަދަލުގައި ދައުލަތުން ފުރަތަމަ އެދުނީ އެ މައްސަލާގައި ޝަރީއަތުން ގޮތެއް ނިންމައި ދިނުމަށެވެ.\nއެގޮތަށް ދައުލަތުން ބުނުމުން، ފަނޑިޔާރުން ބެންޗުގެ ރިޔާސަތު ބަލަހައްޓަވާ އަލީ ސަމީރު ވިދާޅުވީ މައްސަލާގައި ގޮތެއް ނިންމާނީ ޝަރީއަތުން ކަމަށާއި އެކަމަކު ދައުލަތުން އެދެނީ ކޮން ގޮތަކަށްތޯ ވިދާޅުވެ، ދައުލަތާ ސުވާލު ކުރެއްވި އެވެ.\nޖަވާބުގައި ދައުލަތުން ބުނީ އެ މައްސަލާގައި އިންސާފުވެރި ހުކުމެއް އިއްވައިދޭން އެދޭ ކަމަށެވެ. އެކަމަކު ދަށު ކޯޓުގެ ނިންމުން ދަމަހައްޓައި ދިނުމަށް ނުވަތަ ބާތިލްކޮށް ދިނުމަކަށް އެދޭ ކަމަކަށް ވެސް ސީދާ ނުބުނެ އެވެ.\nއެކަމާ ގުޅިގެން މައުމޫންގެ ވަކީލުންގެ ޓީމުގައި ހިމެނިވަޑައިގަންނަވާ ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވީ އިޖްރާއާތު ގޯސް ކަމަށް ދައުލަތުން އެއްބަސްވުމުން އެ ހިސާބުން ދަށު ކޯޓުގެ ނިންމުން ބާތިލްކުރަން ޖެހޭ ކަމަށެވެ. ބާތިލް ކަމެއްގެ މައްޗަށް ތަރުތީބުވާ ކޮންމެ ކަމެއް ބާތިލްވާނެ ކަމަށް ހައި ކޯޓުގެ ކުރީގެ ހުކުމެއްގައި އޮންނަކަން ފާހަގަ ކުރައްވައި، ޝަމީމް ވިދާޅުވީ ގާނޫނުގައި ސާފުކޮށް ލިޔެފައިވާ ކަމަކާ ޚިލާފްވުމުން އެ ހިސާބުން އޭގެފަހަށް އަންނަ ހުރިހާ ކަމެއް ބާތިލްވާނެ ކަމަށެވެ.\nޝަމީމް ވިދާޅުވި ގޮތުގައި ފޯނެއް ނުދިން ކަމަށް ބުނެ މައުމޫންގެ މައްޗަށް އުފުލި އެ ދައުވާ ސާބިތުވާ ކަމަށް ނިންމިއިރު، ކުށުގެ ފުރަތަމަ އުންސުރު ދައުލަތުން އެއްވެސް މިންވަރަކަށް ސާބިތުކޮށެއް ނުދެ އެވެ. އެ ކުށުގެ ފުރަތަމަ އުންސުރަކީ މައުމޫން ފޯނެއް ގެންގުޅުއްވާ ކަން ސާބިތު ކުރުން ކަމަށާއި އެކަމަކު އެއްވެސް ހެކިވެރިއެއްގެ ބަހަށް ބަލާއިރު، އެމަނިކުފާނު ހައްޔަރު ކުރިއިރު އެމަނިކުފާނު ފޯނެއް ގެންގުޅުއްވި ކަން އެނގެން ނެތް ކަމަށް ޝަމީމް ވިދާޅުވި އެވެ.\nމައުމޫން ފޯނެއް ގެންގުޅުއްވި ކަން ސާބިތު ކުރުމަކީ އެ ކުށުގެ ފުރަތަމަ އުންސުރު ކަމަށް ވިދާޅުވަމުން މިސާލެއްގެ ގޮތުން ޝަމީމް ނެންގެވީ މަރުގެ މައްސަލަ އެކެވެ. އޭނާ ވިދާޅުވި ގޮތުގައި މީހަކު މެރި ކަމަށް ބުނެ އެހެން މީހަކަށް ދައުލަތުން ދައުވާ ކުރާ ނަމަ، އެންމެ ފުރަތަމަ ދައުލަތުން ސާބިތު ކޮށްދޭން ޖެހޭނީ ތުހުމަތު ކުރެވޭ މީހާ އެ އަމަލު ހިންގުމުގެ ކުރިން، އަނެއް މީހާ ދިރިހުރި ކަމެވެ. ސަބަބަކީ މަރުވެފައި އޮތް މީހެއްގެ ހަށިގަނޑަށް އަނިޔާއެއް ދިނަސް، އެއީ މީހަކު މެރި ކަމުގެ ދައުވާ ކުރެވޭނެ ކަމަކަށް ނުވުމެވެ.\nއެ ނުކުތާއާ ގުޅިގެން ދައުލަތުން ބުނީ މައުމޫން ހައްޔަރު ކުރިއިރު އެމަނިކުފާނު ފޯނެއް ގެންގުޅުއްވި ކަން އެމަނިކުފާނުގެ އަމިއްލަ ބަހުންނާއި ވަކީލުންގެ ވާހަކަތަކުން ވެސް އެނގޭ ކަމަށެވެ. އެގޮތުން ފޯނު ދޭން ފުލުހުން އެންގުމުން ފޯނު ހޯއްދަވަން އެމަނިކުފާނު މަސައްކަތް ކޮށްފައި ވުމަކީ އެމަނިކުފާނު އޭރު ފޯނެއް ގެންގުޅުއްވި ކަން އެނގޭ ކަމެއް ކަމަށް އޭނާ ވިދާޅުވި އެވެ.\nއެ ވާހަކައަށް ރައްދު ދެއްވައި، ޝަމީމް ވިދާޅުވީ ކުށުގެ އުންސުރު ސާބިތުކޮށް ދިނުމަކީ ދައުލަތުގެ ޒިންމާއެއް ކަމަށާއި އެއީ މައުމޫން ހައްޔަރު ކުރިއިރު އެމަނިކުފާނު އުޅުއްވި ގޮތުން ކަމަށް ބުނެ ސާބިތު ކުރެވޭނެ ކަންކަން ނޫން ކަމަށެވެ.\nމީގެ އިތުރުން މައުމޫން ހައްޔަރު ކުރުމަށްޓަކައި އެމަނިކުފާނު ދިރިއުޅުއްވާ ގެއަށް ފުލުހުން ވަދެފައިވަނީ އަދި އެމަނިކުފާނު ހައްޔަރުކޮށް، އެމަނިކުފާނުގެ ފޯނު ދޭން ފުލުހުން އަންގާފައިވަނީ ފުލުހުންގެ ގާނޫނާއި އެ ގާނޫނުގެ ދަށުން ހެދިފައިވާ ގަވާއިދުތަކާ ޚިލާފަށް ބުނެ އެކަން ވެސް މައުމޫންގެ ވަކީލުން ފާހަގަކުރި އެވެ.\nމައުމޫން ހައްޔަރުކުރީ ކުއްލި ނުރައްކަލުގެ ހާލަތު އިއުލާންކޮށް، ޖިނާއީ އިޖްރާއާތުގެ ގާނޫނާއި ފަނޑިޔާރުންގެ ގާނޫނުގެ މާއްދާތަކެއް ސަސްޕެންޑް ކުރުމަށް ފަހު ކަމަށް ވިޔަސް، ކުއްލި ނުރައްކަލުގެ ހާލަތުގެ ގަރާރުގައި ފުލުހުންގެ ގާނޫނާއި އެ ގާނޫނުގެ ދަށުން ހަދާފައިވާ ގަވާއިދުތައް ސަސްޕެންޑް ކޮށްފައި ނެތް ކަން ވަކީލުން ފާހަގަކުރި އެވެ. އެހެންވެ، އެ ގާނޫނާއި ގަވާއިދާ ޚިލާފަށް ފުލުހުން ކުރި ހުރިހާ ކަމަކާއި އެންގި އެންގުންތައް ބާތިލްވާނެ ވެސް މައުމޫން ވަކީލުން ބުންޏެވެ.\nއެ ނުކުތާއާ ގުޅިގެން ދައުލަތުން ބުނީ ޖިނާއީ އިޖްރާއާތުގެ ގާނޫނަށް މިދިޔަ އަހަރު އަމަލުކުރަން ފެށުމާ އެކު ފުލުހުންގެ އެ ގާނޫނުގެ ދަށުން ހެދިފައި ހުރި ގަވާއިދުތަކުގައި ބަޔާންކުރާ އެކަންކަމާ ބެހޭ އުސޫލުތައް އުވިފައިވާ ކަމަށެވެ. އެހެންވެ، ޖިނާއީ އިޖްރާއާތުގެ ގާނޫނު ސަސްޕެންޑް ކުރިޔަސް، އޭގެކުރިން އުވިފައި އޮތް ގަވާއިދަކަށް އަމަލު ކުރަން ނުޖެހޭނެ ކަމަށް ދައުލަތުން ބުންޏެވެ.\nދެ ގަޑިއިރަށް ވުރެ ދިގު ދެމިގެންދިޔަ މިއަދުގެ އަޑުއެހުމުގައި ދެ ފަރާތުން ދައްކަން ބޭނުންވާ ވާހަކަތައް ނިމުމުން އެ މައްސަލާގެ ހުރިހާ އަޑުއެހުންތަަކެއް ވަނީ ނިންމާލައިފަ އެވެ. އެހެންވެ، އެ މައްސަލަ އަވަހަށް ނިންމައިދޭން މައުމޫންގެ ވަކީލުން އެދިވަޑައިގަތެވެ.\nފަނޑިޔާރު ސަމީރު ރިޔާސަތު ބަލަހައްޓަވާ އެ ބެންޗުގައި ދެން ތިއްބަވަނީ ފަނޑިޔާރު އަބްދުﷲ ހަމީދު އަދި ފަނޑިޔާރު ހަސަން އަލީ އެވެ.\nއެ މައްސަލަ ހައި ކޯޓުން ނިމެންދެން ކަފާލާތުގެ ދަށުން މައުމޫން ހުންނެވީ މިނިވަންކޮށްފަ އެވެ. އެމަނިކުފާނު މިނިވަންކުރީ ޑިޕޮސިޓްގެ ގޮތުގައި 60،000ރ. ކޯޓުގައި ބެހެއްޓުމުންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ކުށްކުރުން ޕްރޮސެކިއުޓާ ޖެނެރަލް ހައި ކޯޓް\nޕީޖީ އަށް ފިޔަވަޅު އަޅަން ޖެހިދާނެ ކަމުގެ އިންޒާރު!\nމައުމޫންގެ ޖަލު ހުކުމުގެ އިސްތިއުނާފް ޝަރީއަތް މާދަމާ


Sarukaaru ge amaazu: 45 bill eh faaskurun\nސަރުކާރުގެ އަމާޒު: 45 ބިލެއް ފާސްކުރުން\nބަންޑާރަ ނައިބު އަނިލް --\nމިހާރު މިއޮތް ސަރުކާރުގެ އެންމެ ފަހު އަހަރަކީ މިއީ އެވެ. ރިޔާސީ އިންތިހާބު ވެސް އޮންނަ މި އަހަރު ވެގެން ދާނީ ބުރަ އަހަރަކަށެވެ. ރައްޔިތުންގެ މަޖިލީހުން ވެސް އެ މަންޒަރު ފެންނާނެ އެވެ. ހަމައެކަނި ސަރުކާރުން ވެސް މި އަހަރު 45 ބިލެއް ފޮނުވަން ނިންމާފައިވާކަން ވަނީ ހާމަކޮށްފަ އެވެ.\nބަންޑާރަ ނައިބު މުހައްމަދު އަނިލް ވިދާޅުވީ، މި އަހަރުގެ ތެރޭގައި 45 ވަރަކަށް ބިލް މަޖިލީހަށް ސަރުކާރުން ފޮނުވާނެ ކަމަށެވެ. އޭގެ ތެރެއިން ބިލްތައް މިހާރު ފަރުމާކޮށްފައިވާއިރު އަނެއް ބިލްތައް ފަރުމާކުރުމުގެ މަސައްކަތް ބަންޑާރަ ނައިބުގެ އޮފީހުން ދަނީ ކުރަމުންނެވެ.\nފަރުމާކޮށްފައިވާ ބިލްތަކަށް ބަލާއިރު އެންމެ ފާހަގަކޮށްލެވެނީ، ރައްޔިތުންގެ މަޖިލީހުގެ ގާނޫނާއި އާންމު އިންތިހާބާ ބެހޭ ގާނޫނާއި ރިޔާސީ އިންތިހާބުގެ ގާނޫނަށް ގެންނަން ނިންމާފައިވާ އިސްލާހުތައް ފާހަގަކޮށްލެވެ އެވެ. އަނިލް ވިދާޅުވީ، އެ އިސްލާހުތައް ގެންނަނީ މިދިޔަ އަހަރުގެ އިންތިހާބާ ގުޅިގެން އޮބްޒާވަރުންނާއި މޮނީޓަރުން ދިން ލަފާތަކަށް ބަލައިގެން ކަމަށެވެ. އޭގެ އިތުރުން 2013 ވަނަ އަހަރުގެ ރިޔާސީ އިންތިހާބާ ގުޅިގެން ސުޕްރީމް ކޯޓުން ނެރުނު ގައިޑްލައިންގައިވާ ކަންކަން ގާނޫނުގައި ހިމަނަން ވެސް އިސްލާހުގައި ހިމަނާފައިވާނެ ކަމަށް ވިދާޅުވި އެވެ. އެ ގައިޑްލައިންގައި ވަނީ މިނިވަން އިންސާފުވެރި އިންތިހާބެއްގައި ކޮންމެހެން ހުންނަންޖެހޭ ކަންކަން ބަޔާންކޮށްފަ އެވެ.\nއޭގެ އިތުރުން، މިހާރު އަމަލު ކުރަމުން އަންނަ އާ ގާނޫނުލް އުގޫބާތަށް އިސްލާހުތަކެއް ހުށަހަޅަން ވަނީ ނިންމާފަ އެވެ. އަނިލް ވިދާޅުވީ ގާނޫނުލް އުގޫބާތަށް މި އަހަރު އިސްލާހު ގެނައުމަށް ދެ ބިލެއް ރައްޔިތުންގެ މަޖިލީހަށް ހުށަހަޅާނެ ކަމަށެވެ. އިސްލާހު ގެންނަން ނިންމާފައިވާ ފުރަތަމަ ޗެޕްޓާއަކީ ދައުލަތަށް ހިޔާނާތްތެރިވުމުގެ ކުށުގެ ޗެޕްޓަރެވެ. އެ ޗެޕްޓަރުގައި ހިޔާނާތްތެރިވުމާއި ބަޣާވާތް ކުރުމުގެ ކުށް ހިމަނަން ނިންމާފައިވާ ކަމަށް އަނިލް ވިދާޅުވި އެވެ.\nޖިނާއީ އަދުލުގެ ނިޒާމަށް ބޮޑު ބަދަލެއް ޖިނާއީ އިޖުރާއަތުގެ ގާނޫނުގެ ދަށުން ގެނައުމަށްފަހު މަދަނީ އިޖުރާއަތުގެ ގާނޫނެއް ހެދުމަށް ވެސް ސަރުކާރުން ވަނީ ނިންމާފަ އެވެ. އެ ބިލް ފަރުމާކުރަމުންދާއިރު އެ ބިލް ވެސް މި އަހަރު މަޖިލީހަށް ފޮނުވާނެ އެވެ. އޭގެއިތުރުން އިގްތިސޯދީ ދާއިރާއަށް އިސްކަންދީގެން ވެސް މި އަހަރުގެ ތެރޭގައި މުހިންމު ބިލްތަކެއް ހުށަހަޅާނެ ކަމަށް އަނިލް ވިދާޅުވި އެވެ. އެގޮތުން އިންޝުއަރެންސް ބިލާއި ބިމާ ބެހޭ ބިލްތަކެއް ވެސް ހުށަހަޅާނެ ކަން ފާހަގަކުރެއްވި އެވެ.\nޖިނާއީ އަދުލުގެ ނިޒާމް ހަރުދަނާކުރުމުގެ ގޮތުން ހަދާ ފަހު ބިލެއްގެ ގޮތުގައި ކުޑަ ކުދިންގެ އަދުލުގެ ނިޒާމުގެ ގާނޫނު ހެދުމަށް ވެސް ބިލް ފޮނުވާނެ ކަމަށް އަނިލް ވިދާޅުވި އެވެ.\nދީނަށް ފުރައްސާރަ ކުރުން ހައްލުކުރަން ކޮމިޓީއެއް އުފައްދައިފި\nސުއޫދު މައްސަލައިގެ އަޑުއެހުން ކެންސަލްކޮށްފި


China in Sri Lanka ah 1 million metric tonuge handoo hadhiyaa kuranee - vNews.mv\nޗައިނާގެ ސްޓޭޓް ކައުންސިލަރ އަދި ފޮރިން މިނިސްޓަރ ވަންގް ޔީ (ވ)، ދާދިފަހުން ސްރީލަންކާއަށް ކުރެއްވި ދަތުރުފުޅުގައި ސްރީލަންކާގެ ރައީސް ގޮޓަބާޔަ ރާޖަޕަކްސައާ ބައްދަލު ކުރައްވަނީ:\nޗައިނާއިން އެއްމިލިއަން މެޓްރިކް ޓަނުގެ ހަނޑޫ ސްރީލަންކާއަށް ހަދިޔާކުރަނީ\nސައިފް އަޒްހަރު 20 January 2022, 19:24\nސްރީލަންކާއަށް މާލީ އެހީގެއިތުރުން، ކާބޯތަކެތީގެ ކުއްލި އެހީ އިންޑިއާއިން ދެނީ\nހިލޭ އެހީގެގޮތުގައި އެއް މިލިއަން މެޓްރިކް ޓަނުގެ ހަނޑޫ ސްރީލަންކާއަށް ދިނުމަށް ޗައިނާ ސަރުކާރުން ނިންމައިފިއެވެ.\nމިކަން ކަށަވަރު ކޮށްދެއްވީ، ސްރީލަންކާ ސަރުކާރުގެ ތަރުޖަމާނު ކެބިނެޓް މިނިސްޓަރ ރަމޭޝް ޕަތިރަނައެވެ.\nއޭނާ ވިދާޅުވީ، ޗައިނާއިންދޭ ހަނޑޫ، ކުރިއަށްއޮތް މާޗްމަހުގެ ތެރޭގައި ސްރީލަންކާއަށް ގެނެވޭނެ ކަމަށެވެ.\nޗައިނާއިން ސްރީލަންކާއަށް އެއްމިލިއަން މެޓްރިކް ޓަނުގެ ހަނޑޫ ހަދިޔާކުރަން ނިންމީ، ސްރީލަންކާއާއި ޗައިނާއާ ދެމެދު 1952 ވަނަ އަހަރު ސޮއިކޮށްފައިވާ ރަބަރ-ރައިސް ޕެކްޓް އެއްބަސްވުމަށް 70 ފުރޭ މުސަބަތާ ގުޅިގެންނެވެ.\nއަދި މިއީ، ޗައިނާ ސަރުކާރުން ސްރީލަންކާއަށްދޭ "ހަދިޔާއެއް" ކަމަށްވެސް ސަރުކާރުގެ ތަރުޖަމާނު ވިދާޅުވިއެވެ.\nކޮވިޑްގެ ސަބަބުން ފަތުރުވެރިކަމުން ލިބެމުންދިޔަ އާމްދަނީ ހުއްޓުމާއި، ސަރުކާރުން އެޅި ފިޔަވަޅުތަކުގެ ސަބަބުން އެކްސްޕޯޓް ދަށަށްގޮސް، ފޮރިން އެކްސްޗޭންޖް ރިޒާވް ވަރަށް ބޮޑަށް ދަށްވެ، އިންފްލޭޝަން މައްޗަށްގޮސް، ސްރީލަންކާގެ އިގްތިސާދުވަނީ ވަރަށް ބޮޑަށް ހީނަރުވާން ފަށާފައެވެ.\nތަކެތީގެ އަގު އިންތިހާއަށް ބޮޑުވެފައި ވާއިރު، އަސާސީ މުދަލުގެ ތެރެއިން ތެލާއި، ބޭހާއި، ކާޑުގެ ބާވަތްތަކަށްވެސް ސްރީލަންކާވަނީ ވަރަށް ބޮޑަށް ޖެހިފައެވެ. ޗައިނާއިން ހަނޑޫ ހަދިޔާކުރަން ނިންމުމުންވެސް ސްރީލަންކާ މިހާރުއޮތް ހާލަތު ވަޒަންކުރެވޭ ކަމަށް މުހައްލިލުން ވިދާޅުވެއެވެ.\nސްރީލަންކާއަށް ދިމާވެފައިވާ ދަތިތަކުން އަރައިގަތުމަށް އެއް މިލިއަން މެޓްރިކް ޓަނުގެ ހަނޑޫ ހަދިޔާކުރަން ޗައިނާއިން ނިންމިއިރު، ސްރީލަންކާއަށް އެނޫންވެސް ގޮތްގޮތުން ޗައިނާއިން ގެންދަނީ އެހީތެރިކަން ފޯރުކޮށްދެމުންނެވެ.\nކޮވިޑް ބައްޔާ ދެކޮޅަށް ސްރީލަންކާއިން ކުރަމުންދާ މަސައްކަތަށް އެންމެ ބޮޑު އެހީތެރިކަމެއް ފޯރުކޮށްދެމުން ގެންދަނީވެސް ޗައިނާއިންނެވެ.\nއަނެއްކޮޅުން، ސްރީލަންކާއަށް ދިމާވެފައިވާ އިގްތިސާދީ އަޑިގަނޑުން އަރައިގަނެ، އިގްތިސާދު ވަރުގަދަ ކުރުމަށް އެހީތެރިވުމުގެ ގޮތުން ސްރީލަންކާއަށް ހަކަތައާއި، ކާބޯތަކެތި ފޯރުކޮށްދޭނޭ ކަމުގެ ޔަގީންކަން އިންޑިއާއިންވަނީ ދީފައެވެ.\nކްރިޑެޓާއި އެނޫންވެސް ގޮތްގޮތުން ސްރީލަންކާއަށް 2.4 ބިލިއަން އެމެރިކާ ޑޮލަރުގެ މާލީގެ އެހީ ކަނޑައެޅުމުގެ އިތުރަށް، މިވަގުތަށް ސްރީލަންކާއަށް ބޭނުންވާ އަސާސީ ތަކެތި ފޯރުކޮށްދިނުމަށް އިންޑިއާއިންވަނީ ނިންމާފައެވެ.\nސްރީލަންކާއަސް ތެޔޮ ލިބުން ދަތިވެ، އެގައުމުގެ ބައެއް ހިސާބުތަކުގެ އިންޖީނުގެތައްވެސް މިހާރުވަނީ ހުއްޓުމަކަށް ގެނެސްފައެވެ.\nސްރީލަންކާގެ އިދިކޮޅު ފަރާތްތަކުން ބުނާގޮތުގައި، ސްރީލަންކާ މިހާރުމިއޮތް ހާލަތަށް ވެއްޓުނީ، ވެރިކަމުގައި ތިއްބެވި ބޭފުޅުންނަށް ގައުމު ހިންގަން ނޭނގުމުގެ ސަބަބުން ކަމަށެވެ.\nއިދިކޮޅު ލީޑަރު އަދި ކުރީގެ ބޮޑުވަޒީރު ރަނިލް ވިކްރަމަސިންހަ ވިދާޅުވީ، ސްރީލަންކާ މިހާރު މިސްރާބު ޖަހާފައިވަނީ ދެން އަންނަ ސަރުކާރަކަށްވެސް ގައުމު އަލުން ކޮޅަށްޖަހަން އުނދަގޫ ފައްތަރަކާ ދިމާއަށް ކަމަށެވެ.\nސްރީލަންކާގެ އިދިކޮޅު ފަރާތްތަކުން ގޮވާލަމުން ގެންދަނީ ސަރުކާރު ހިންގުން ރަނިލްއާ ހަވާލުކުރުމަށެވެ.\nޗައިނާ އިންޑިޔާ ސްރީލަންކާ ދުނިޔެ


މާޅެންދޫ ރައްޔިތުން ތިބީ ފެނާ ނަރުދަމާގެ މަޝްރޫއު ނިމޭނެ ދުވަހެއްގެ އިންތިޒާރުގަ މާޅެންދޫ ރައްޔިތުން ތިބީ ފެނާ ނަރުދަމާގެ މަޝްރޫއު ނިމޭނެ ދުވަހެއްގެ އިންތިޒާރުގަ\nމާޅެންދޫގެ ފެނާ ނަރުދަމާ ނިޒާމުގެ މަސައްކަތް ކުރިޔަށް ދަނީ -ފޮޓޯ: މާޅެންދޫ ކައުންސިލް\nނ.މާޅެންދޫގައި ކުރިޔަށްދާ ފެނާއި ނަރުދަމާގެ މަސައްކަތަކީ އެރަށުގެ ރައްޔިތުންގެ ޒަމާނެއްވީ ހުވަފެނެކެވެ. މި މަޝްރުޢު ވެގެން ގޮސްފައިވަނީ އެރަށުގެ ރައްޔިތުންގެ މޫނުމަށްޗަށް ހިނިތުންވުން ގެނުވައިދިން މަޝްރޫއަކަށެވެ. އަދި މިއީ ރަށުގެ ތަރަށްގީއަށް އިތުރު ވެގެންދާ މުހިންމު ބޮޅެއް ކަމުގައި ރައްޔިތުން ދެކެއެވެ.\nއަތޮޅުތަކުގެ ތަރައްޤީގެ މަޝްރޫއުތަކަށް ބަލާއިރު އާސާސީ ޚިދުމަތްތަކާ ގުޅުންހުރި އެތައް މަޝްރޫޢެެއް އެކި އަތޮޅުތަކުގައި ކުރިއށްދާ މަންޒަރު ދަނީ ފެންނަމުންނެވެ. މިއީ މިއަދުގެ ސަރުކާރުގެ އެންމެ ބޮޑު އެއް އަމާޒުވެސްމެއެވެ.\nއާބާދީގެ ކުޑަބޮޑު މިނެއް ބެލުމެއްނެތި ހަމަހަމަކަމާއެކު ރައްޔިތުންނަށް ތަރައްގީ ގެނެސް ދިނުމަކީ ސަރުކާރުގެ ސިޔާސަތެވެ. ސަރުކާރުގެ އެއްމެ ބޮޑު އަމާޒަމީ މި ފަސްއަހަރު ނިމޭއިރު ރާއްޖޭގެ ހުރިހާ ރަށެއްގައިވެސް އަސާސީ މުހިންމު ޚިދުމަތްތައް ފުރިހަމަކުރެއްވުމެވެ. ޚާއްސަކޮށް ރައްކާތެރި ފެނާއި ނަރުދަމާގެ ނިޒާމް ގާއިމްކޮށްދެއްވުމެވެ.\nނ.މާޅެންދުއަކީ މިދެންނެވިފަދަ މަސައްކަތްތައް ކުރިއަށްދާ އެއްރަށެވެ. މާޅެންދޫ ކައުންސިލްގެ ރައީސް މުޙައްމަދު ޙަސަން ވިދާޅުވީ މާޅެންދޫގައި މިހާތަނަށް ރައްކާތެރި ފެނާއި ނަރުދަމާގެ ނިޒާމެއް ގާއިމްވެފައި ނެތުމުގެ ސަބަބުން އެރަށުގެ ރައްޔިތުންނަށް ބޮޑެތި ތަކްލީފުތަކެއް އުފުލަން ޖެހިފައި ވާކަމަަށެވެ.\nމާޅެންދޫގެ ފެނާއި ނަރުދަމާ ނިޒާމުގެ މަސައްކަތް ކުރިޔަށް ދަނީ - ފޮޓޯ: މާޅެންދޫ ކައުންސިލް\nއެރަށަކީ ފެން ތިލަރަށަކަށްވެފައި ބައެއް ހިސާބުތަކުގެ ގޭގޭގެ ފެން ބޭނުން ނުކުރެވޭވަރަށް ވަނީ ތަޣައްޔަރުވެފައެވެ. އަދި ރަނގަޅު ނަރުދަމާ ނިޒާމެއް ނެތުމުން ގެގޭގައި ހުންނަ ފާޚާނާތަކުގެ ޖަންގްޝަންތައް ފުރި ރަށުތެރޭގައި ނުބައި ވަސްހިފާފައި ހުންނަ މައްސަލައަކީވެސް ކުރިމަތިވެފައި މައްސަލައެކެވެ. ބައެއް ގޭގޭގައި މަހަކު ދެފަހަރު ކަހަލަ ގޮތަކަށް ޖަންގްޝަންތައް ފުރި ގޯތިރެތެއަށް ނަޖިސް ލީކުވެއެވެ.\nނަމަވެސް މިއަދު މިވަނީ މާޅެންދޫ ރައްޔިތުން އުފުލަން ޖެހިފައި އޮތް މި އުނދަގޫ ނިމުމަކާ ގާތްވެފައެވެ. ފެނާއި ނަރުދަމާގެ ނިޒާމެއްނެތި އުފުލި ތަކްލީފު ނިމުމުގެ މަސައްކަތް ފަށާފައެވެ.\nސަރުކާރުން އެމްޑަބްލިއުއެސްސީއާ ޙަވާލުކުރައްވައިގެން މާޅެންދޫގައި ކުރިއަށް ގެންދާ ފެނާއި ނަރުދަމާގެ ނިޒާމު ޤާއިމްކުރުމުގެ މަޝްރޫޢުގެ %86 މަސައްކަތް މިހާރު ނިމިފައިވާކަމަށް އެކުންފުނިން ވަނީ ވިދާޅުވެފައެވެ.\nއެމްޑަބްލިއުއެސްސީން ވިދާޅުވީ މިމަޝްރޫޢުގެދަށުން ކުރިއަށްދާ ފެނުގެ ނިޒާމްގައި ހިމެނޭ ފެން ޕްލާންޓް ބެހެއްޓުމަށް ޢިމާރާތްކުރާ ފެސިލިޓީ ބިލްޑިންގގެ މަސައްކަތްތަކާއި ބޯހޯލް ތޮރުފުމުގެ މަސައްކަތްތައް ނިމިފައިވާ ކަމަށެވެ. އަދި ފެން ރައްކާކުރާ ތާނގީ ބެހެއްޓުމުގެ މަސައްކަތް ވެސް ނިމިފައިވާ ކަމަށް އޭނާ ވިދާޅުވިއެވެ.\nފެނުގެ ނިޒާމު ޤާއިމްކުރުމުގެ މަސައްކަތުގެ ދަށުން މާޅެންދޫގައި 72.8 ކިލޯމީޓަރުގެ ދިގު ފެން ހޮޅީގެ މައި ނެޓްވޯރކެއްގެ ހޮޅި ވަޅުލުމާއި، ގޭގެއަށް ފެނުގެ ކަނެކްޝަން ގުޅައިދިނުމުގެ މަސައްކަތްތަކާއި ފެން އުފެއްދުމަށްޓަކައި ބަހައްޓާ އާރު.އޯ ދެ ޕްލާންޓް ބެހެއްޓުމުގެ މަސައްކަތްތަކުގެވެސް ބޮޑުބައެއް މިހާރު ނިމިފައިވާ ކަމަށް އެމްޑަބްލިއުއެސްސީން ވިދާޅުވެއެވެ.\nމި މަޝްރޫޢުގައި ހިމެނޭ ނަރުދަމާނިޒާމު ޤާއިމް ކުރުމުގެ މަސައްކަތުގެ ދަށުން 6.7 ކިލޯމީޓަރުގެ ދިގު ނަރުދަމާގެ މައި ނެޓްވޯރކްގެ ހޮޅި ވަޅުލުމާއި, ސީ އައުޓްފޯލް ޤާއިމްކުރުމާއި، ޕަންޕިންގ ލައިން އެޅުމާއި ގޭގެއަށް ނަރުދަމާ ކަނެކްޝަން ގުޅައިދިނުމުގެ މަސައްކަތް ވަނީ ނިމިފައިކަމަށްވެސް އެމްޑަބްލިއުއެސްސީން ވިދާޅުވެއެވެ.\nމީގެ އިތުރުން ނަރުދަމާ ނިޒާމުގެ ޕަންޕިންގ ސްޓޭޝަންތަކުގެ މަސައްކަތްތަކުގެ ބޮޑުބައެއްވެސް މިހާރު ނިމިފައިވާ އިރު، ފެނާއި ނަރުދަމާ ނިޒާމު ހިންގައި ބެލެހެއްޓުމަށް ބޭނުންވާ ޖަނެރޭޓަރު ސެޓާއި، ވެހިކަލް އަދި ފެން ތަޙްލީލު ކުރުމަށް ބޭނުންވާ ސާމާނު މި މަޝްރޫޢުގެ ދަށުން ފޯރުކޮށްދިނުމަށް ހަމަޖެހިފައި ވާކަމަށްވެސް އެކުންފުނިން މައުލޫމާތުދެއްވައެވެ.\nމާޅެންދޫގައި ކުރިޔަށް ދާ ފެނާއި ނަރުދަމާގެ މަޝްރޫއަކީ 42.9 މިލިއަން ރުފިޔާގެ މަޝްރޫއެކެވެ.\nވީއައިއޭ އައު ފަސިންޖަރ ޓަރމިނަލް ހިޔާކޮށް ފަސާޑުގެ މަސައްކަތް ފެށުމަށް ތައްޔާރުވަނީ\nވެލާ ކަހަނބުގެ ބުރަކަށީގައި "ޓްރެކިން ޑިވައިސް" ހަރުކުރަނީ ކީއްވެ؟


02 ޑިސެމްބަރ 2018 - 07:56 32 comments\nމަންމަ ގެއަށް ވަނީ ވެސް ކުރުސި ކިޔަވަމުންނެވެ.\n"ތި ވާނީ ހިސާބުގަނޑުގެ ކޮންމެވެސް ނުލަފާ ފުރައިގެ ކުއްޖަކަށް،" އަހަރެން ބުނީމެވެ. "ގޯޅިގަނޑުގެ އަނެއް ފަޅީގަ ނޫންތޯ ހުރީ. ވެދާނެ އެހެން ބަޔެއްގަ އުޅޭ ކުއްޖަކަށް ވެސް. އަޅާނުލައްވާ! އިރުކޮޅަކުން ހިނގައިދާނެ."\nމަންމަ ހަމަޔަކަށްއެޅުނެވެ. ކުދިކިޔަމުންގޮސް ބަދިގެއަށް ވަނެވެ. އަހަރެން ހުރީ ހިނގައިގަންނާނެ ކޮޅެއް ނޭނގިފައެވެ. ގޭގެ ދޮރާށްޓާ ހަމައަށް އަހަންނަށް ދެވޭނީ ރީނާ ހުރަސްކޮށްފައެވެ. އަހަރެން ފެންނައިރަށް ރީނާ ތަތްކޮށްލާނެއެވެ. ދެން މަންމައަށް ފެންނާނީ މާ ބިރުވެރި މަންޒަރެކެވެ. އެހެވިޔަނުދިނުމަށް ޓަކައި، ރީނާ ފެންނަ ހިސާބަށް ދާކަށް އަހަރެން ބޭނުމެއް ނޫނެވެ. އެކަމަކު އޮފީހަށް ދާންޖެހެއެވެ. ދެން ހަދާނެގޮތެއް ނޭނގުނެވެ. އަހަރެން ލަސްވެގެން މަސައްކަތަކަށް ދަތިވެއްޖެއްޔާ ކޮންމެ ފަދަ ފިޔަވަޅެއް ވެސް އަޅައިފާނެއެވެ. އެ ވަގުތު ނަބީލު ގުޅިއެވެ. އޭނަގެ ބައްޕަ ސިޑިން ވެއްޓިގެން ގެއަށް ދާންޖެހިއްޖެއެވެ. އަހަރެންގެ ހާސްކަން ރަތްކުލައިން ދިއްލެން ފެށިއެވެ. އެންމެ ފަހުން ނަބީލު ހޮސްޕިޓަލަށް ނައްޓައިލިއެވެ. އަހަންނަށް ގޮތް ހުސްވިއެވެ. އެ ގަޑީގައި އަހަރެން އޮފީހަށް ދާންޖެހޭނެކަން ރީނާއަށް އެނގެއެވެ. އަހަރެން ގޭގައި އުޅޭކަން ވެސް އެނގެއެވެ. ދިމާވަންދެން ރީނާ ހުންނާނެއެވެ. އެއީ ޔަގީންކަމެކެވެ. ގޮތެއް ނެތިގެން ގެއިން ނުކުތީމެވެ. އަހަންނަށް މާ ދުރުން ރީނާ ފެނިއްޖެއެވެ. އަރާހަމަވިއިރު ވެސް އޭނަގެ ރުއިމަކަށް ބަދަލެއް ނާދެއެވެ.\n"ލޯބީ!" އަހަރެން ފެންނައިރަށް ތަތްކޮށްލައިފައި ރީނާ ބުންޏެވެ.\n"އަހަނ ރީނާ!" ސިހިފައި އަހަރެން ބުނީމެވެ. "ކިހިނެއްވީ؟"\n"ލޯބިޔާ މީޓްކުރަން އައިސް މިހިރީ،" ހިތްދަތިވެގެން އަރު ބެދެން ކައިރިވެފައިވާ އަޑަކުން ރީނާ ބުންޏެވެ. "ލޯބި ނުވެސް ނުކުންނަމެއްނު. ކިހާ އިރެއް އަހަރެން ހުންނަތާ! ފޯނެއް ވެސް ނުނަގާ! މިހާރު އޮފީހަށް ލަސްވެއްޖެއްނު!"\nއަހަންނަށް ހީވީ ރަނގަޅަށެވެ. ރީނާ އިނީ މަޅިފަތިޖަހައިގެންނެވެ.\n"ލޯބީ އަވަހަށް ހިނގާ ދާން،" ރީނާ ކަރުނަ ފުހެމުން ބުންޏެވެ. "މާ ލަސްވެއްޖެއްޔާ މައްސަލަޖެހޭނެއްނު! ދަމުންދަމުން އަހަރެން ގެއަށް ޑްރޮޕްކޮށްލާ އިނގޭ!"\n"އުހުނއުހުނ!" އަހަރެން އިންކާރުކުރީމެވެ. "ޑްރޮޕްކުރާކަށް ނެތް ޓައިމެއް. ފަހުން ގުޅާނަން. ދެން ނުރޮއި ދޭ ގެއަށް!"\nއަހަރެން ސައިކަލަށް އަރައިގެން އޮފީހާ ދިމާއަށް މިސްރާބުޖެހީމެވެ. ދިޔައިރު ވެސް ހިތަށްއެރިއެވެ. ރީނާ އަނެއްކާ ވެސް ކޮޅެއް ހޯދީއެވެ. ފަހުން ގުޅާނަމޭ އަހަރެންނަށް ބުނެވިއްޖެއެވެ. ނުގުޅައިފިއްޔާ ކުށްވެރިވާނީ އަހަންނެވެ. ނުގުޅީ ކީއްވެތޯ ބަލަން ރީނާއަށް ގުޅޭނެއެވެ. ކޮންމެ ފަހަރަކު ވެސް ރީނާ ހަދަނީ އެ ކަހަލަ މަކަރެކެވެ. އެކަމަކު އޭނައަށް ވުރެ އަހަރެން ހުޝިޔާރުވާންޖެހުނެވެ.\nރީނާ ގުޅި އަދަދެއް ނޭނގެއެވެ. ދިހަ ވަރަކަށް ފަހަރު ގުޅައިފިއްޔާ އަހަރެން ޖަވާބުދެނީ ތިން ފަހަރުއެވެ. ދެތިން އެއްޗެއް ބުނެލައިފައި ބާއްވަނީއެވެ. ދެ ދުވަސް ވަންދެން އެހެން ހެދުމަށް ފަހު ދިހަ ފަހަރުން އެއްފަހަރު އަހަރެން ޖަވާބުދޭން ފެށީމެވެ. ރީނާގެ ޝަކުވާއެއް ނާދެއެވެ. ކަންތައް ވަމުންދިޔައީ އަހަރެން ހީކުރި ގޮތަށެވެ. ދެން ދުވާލަކު އެއްފަހަރަށް ބަދަލުކޮށްލައިގެން ހަފުތާއަކު އުޅުނީމެވެ. އެއަށް ފަހު ރީނާގެ ފޯނަށް ޖަވާބުދިނުން ހުއްޓައިލީމެވެ. އެ ހިސާބުން ރީނާގެ ކޯލު އައުން ވެސް ހުއްޓުނެވެ. އަހަންނަށް ހަމަނޭވާލެވުނެވެ. އޭރު އަހަރެން ހުރީ ނަފުސާނީގޮތުންނާއި ޖިސްމާނީގޮތުން ވެސް ވަރުބަލިވެފައެވެ.\nރީނާގެ ފޯނުކޯލު އައުން ހުއްޓުނުތާ ދެވަނަ ދުވަހެވެ. ހަވީރު ހަތަރެއްޖަހާކަންހާއިރެވެ. ވަރަށް ހަމަޖެހިލައިގެން ޕްރޮގުރާމެއް އެޑިޓުކުރަން އިންދައި ނަފީސާ ދޮރުގައި ޓަކިޖަހައިލިއެވެ.\n"ތި ފޯނު ޖައްސަބަލަ! ކުއްޖަކު މިހާރު ގުޅާގުޅާ ވަރުބަލިވެއްޖެ!" ނަފީސާ އެހެން ބުނެލައިފައި ދިޔައީއެވެ.\nއަހަރެންގެ ގައިން ހީވީ ހަކަތަ ހުސްވިހެންނެވެ. ހިތަށްއެރިއެވެ. އަނެއްކާ ގުޅަންފެށީ ހެއްޔެވެ؟ ފޯނު ނަގައިފައި ބަލައިލިއިރު ފޯނު އޮތީ ނިވިފައެވެ. އަހަރެން ފޯނު ޖެއްސީމެވެ. ފޯނު ރަނގަޅަށް ހުޅުވި ސިގުނަލު ލިބުމާއެކު ރީނާގެ ކޯލެއް އަންނަން ފެށިއެވެ. ހިތަށްއެރިއެވެ. ދެން ވިސްނައެއް ނުދެވޭނެއެވެ. އެއް ވާހަކައެއް އެއް ހާސް ފަހަރަކު ނުދެއްކޭނެއެވެ. އަހަންނަކީ ވެސް އިންސާނެކެވެ. އެ ކޯލު ނުނެގުމުން އޮފީސް ފޯނު ރަނގަބީލުވާން ފެށިއެވެ. އަހަރެން ކެތްކޮށްލައިގެން އިނީމެވެ. ދެން ފެނުނީ ރިސެޕްޝަނިސްޓު އައިތަނެވެ.\n"އަމީން!" ހާސްވެފައި އަޒްރާ ބުންޏެވެ. "އަމީން ހޯދަން އެބަހުރި ކުއްޖަކު އައިސް. އޭނަ އެބަ ރޮއި."\n"އޭނ؟" އަހަންނަށް ބުނެވުނެވެ. "ރޮނީއޭ؟"\n"އާނ!" ކުރިޔަށް ވުރެ ހާސްވެފައި އަޒްރާ ބުންޏެވެ. "ރޮއިރޮއި އެ ކުއްޖާ ފަކީރުގެ ދެ ލޯ ރަތްވެފަ މިހާރު ހުރީ. އަހަރެން ބުނެފިން އެތެރޭގަ އިށީންނާށޭ. ނުވެސް އިށީން. ދޮރުކައިރީގަ ހުރެގެން ހަމަ ގިސްލަގިސްލާފަ ރޮނީ. ނުވާނެ އެހެން ހަދާކަށް. ދޭބަލަ!"\n"އެކަމަކު މަ ކީއްތަކުރީ؟" އަހަންނަށް ބުނެވުނެވެ.\n"އަހަންނަށްތަ އެނގެނީ؟" އަޒްރާ ބުންޏެވެ. "ދެން ދޭބަލަ! މިއަދު އެބައޮތް މީޓިންނެއް ވެސް. މިނިސްޓަރު ވެސް ވަޑައިގަންނަވާނެ މިހާރު. ދެން ދޭބަލަ!"\nއަހަންނަކަށް ނީނދެވުނެވެ. މިނިސްޓަރާ ހަމައަށް މައްސަލަ ތިލަވެއްޖެއްޔާ އޮފީހުގައި އަހަރެންގެ އަގުވެއްޓުނީއެވެ. ނިކަން އަވަސް ހިނގުމެއްގައި އަހަރެން ނުކުތީމެވެ. އޭރު އެތައް ބަޔެއްގެ ރާޑަރަށް ރީނާ އަރައިފިއެވެ. މީހުން ޗުކުޗުކުލައްވާ އަޑު ވެސް އިވެއެވެ. އަހަރެން ރީނާ ގާތަށް ގޮސް އޭނަ ގޮވައިގެން ތަންކޮޅެއް ދުރަށްޖެހިލީމެވެ.\n"ލޯބީ ފޯނު ނުނަގަނީ ކީއްވެތަ؟" ގިސްލަމުން ރީނާ އެހިއެވެ. "ލޯބި ބުނީމެއްނު ރުޅިއެއް ނޫނޭ."\nރުޅިއެއް ނޫނޭ އަހަންނަށް ބުނެވުނީ ކޮންއިރަކު ހެއްޔެވެ؟ ރީނާ ކޮންމެވެސް ވާހަކައެއް ހަދައިލީއެވެ.\n"ހިނގާބަލަ ބޭރަށް." އޮފީހުން ރީނާ ނެރުމުގެ މަގުސަދުގައި އަހަރެން ބުނީމެވެ.\n"ލޯބީ! މިއަދު ނުވެސް ކައި މިހިރީ!" ވަރަށް ހިތްދަތި އަޑަކުން ރީނާ ބުންޏެވެ. "ވަރަށް ބަނޑުހައިވެފަ މިހިރީ."\nރީނާ ނުކައިހުރީ ކީއްވެގެން ހެއްޔެވެ؟ އެއީ އަހަރެންގެ މައްސަލައެއް ހެއްޔެވެ؟ އަހަރެން ޒިންމާވާންޖެހޭ ކަމެއް ހެއްޔެވެ؟\n"އާނ ހިނގާ އެއްޗެއް ކަމާ ދޯ!" ސައިކަލަށް އަރަމުން އަހަރެން ބުނީމެވެ.\nއަހަރެންގެ ޑިއުޓީ ގަޑިއެވެ. ނިންމަންޖެހޭ ޕްރޮގުރާމެއް އޮތެވެ. އެ ދަނޑިވަޅު އޮފީހުން ނުކުންނާކަށް އަހަރެން ބޭނުމެއް ނޫނެވެ. އެހެންނަމަވެސް އެހެން ގޮތެއް ނެތީއެވެ. ކޮންމެވެސް ތަނަކަށް ވައްދައިގެން ނަމަވެސް އޮފީސް މީހުންގެ ލޯމަތިން ރީނާ ގެއްލުވައިލަން ޖެހުނީއެވެ. އަހަރުމެން ދިޔައީ އޮފީސް ކައިރީގައި ހުރި ކެފޭއަކަށެވެ. އެ ތަނުން ސޭންޑުވިޗަކާއި، ހެދިކާއާ އޭތިމީތި ކާންދިނީމެވެ. ފުރަތަމަ ފަހަރަށް އަހަރެން ބިލަން ފައިސާދެއްކީމެވެ. އެހެން ކޮންމެ ފަހަރަކު ވެސް ބިލަށް ފައިސާދައްކާނީ ރީނާއެވެ. ހިތަށްއެރިއެވެ. ބިލަށް ފައިސާދައްކައިގެން ވިޔަސް އެ ހިސާބުން އެ ކަން ނިންމައިލާނަމެވެ. އަހަރެން ހުރީ ފޫހިވެފައެވެ. ރުޅިއައިސްފައެވެ. އެހެންނަމަވެސް ވާހަކަދެއްކީ ވިސްނައިދޭ ރާގުގައެވެ.\n"ބުނަން ރީނާ ވާހަކައެއް،" އަހަރެން ބުނީމެވެ. "އަހަރުމެން ދެ މީހުނަކީ ވަރަށް ޚިޔާލު ތަފާތު ދެ މީހުން. ފުރަތަމަ ވެސް އަހަރެން ބުނީމެއްނު ސީރިޔަސްއެއް ނުވެވޭނޭ. ބުނީމެއްނު ދޯ! އަނެއްކޮޅުން މި ކަންތައް މި ދިމާވިގޮތުން އަހަންނަކަށް ނެތް ކޮންޓިނިޔު ކުރެވޭކަށް. ތި ރަށު ކުއްޖަކާ އިންނާކަށް އަހަރެންގެ ޕޭރަންޓުން ގަބޫލެއް ނުވާނެ. މި ވާހަކަ ވެސް ކުރިން ބުނީމެއްނު. ހިނގާ ދެން މި ހިސާބުން ނިންމާލަމާ! މައިންބަފައިންގެ ރުހުން ނެތި މި ކަހަލަ ކަންކަމެއް ނުކުރެވޭނެ. ކިތަންމެ ކުރަން ބޭނުންވިޔަސް ނުކުރެވޭނެ. ދެން އޮތީ ރީނާ ކުރި ކަންތައް. ރާބުއިމާ، ރިސޯޓަށް ދިޔުމާ އަހަންނަކަށް ހަމަ ހަޖަމެއް ނުވާނެ. އެބަ އަންޑަސްޓޭންޑްވޭ ދޯ މި ބުނާ އެއްޗެއް؟ އެހެންވެ ދެން ހިނގާ ދެ މީހުން ވެސް ރީތި ގޮތުގަ މި ކަން ނިންމާލަމާ ދޯ!"\nރީނާ ޖަވާބެއް ނުދެއެވެ. ބަލަހައްޓައިގެން އިންނަނީއެވެ. ލޯބީގެ ވާފަށް ކަނޑާލަން އޭނަ ބޭނުން ނުވާނެކަން އަހަންނަށް އެނގެއެވެ. ކޮންމެ ސިފައެއްގައި ވިޔަސް ރީނާ ބޭނުންވާނީ ކުރިޔަށް ގެންދާށެވެ.\n"ސާފުވެއްޖެއްނު ދޯ!" އޯގާތެރިކޮށް އަހަރެން ބުނީމެވެ. "ދެން ހިނގާ ދަމާ! މީ ޑިއުޓީ ގަޑި. މާ ގިނައިރަކު ބޭރަކު ނޫޅެވޭނެ. ރީނާ ވެސް ދެން ދޭ ގެއަށް. މާ ގިނައިން އެކި ނަންބަރުތަކަށާ އަހަންނަށް ވެސް ނުގުޅާތި! ރީނާ ބޭނުންތަ އަހަންނާ ދިމާއަށް މީހުން އެއްޗެހިކިޔާ މަލާމާތްކުރަން؟"\nބޮލުގެ އިޝާރާތުން ރީނާ ނޫނެކޭ ބުންޏެވެ. އަހަރެން ބެލީ ރީނާއަށް ވިސްނެނީ ކަމަށެވެ.\n"ދެން ހިނގާ ދަމާ!" ތެދުވަމުން އަހަރެން ބުނީމެވެ.\n"އެކަމަކު ދެން އަހަރެން ކީއްކުރާނީ މި ގަޑީގަ؟" ރީނާ އެހިއެވެ.\nރީނާ ކުރާނެ ކަންތައް އެނގޭނީ އަހަންނަށް ހެއްޔެވެ؟ ބޭނުންވަނީ އެހެން ކިޔައިފައި ހަޅޭއްލަވައިގަންނާށެވެ.\n"އަނެއްހެން ހަދައިދޭންވީނު،" ރީނާ ބުންޏެވެ. "އަހަރެން ލައިބްރަރީއަށް ޑްރޮޕްކޮށްލަދީ!"\nހަގީގަތުގައި އަހަރެންގެ ސައިކަލަށް ރީނާ އަރުވާކަށް އަހަރެން ބޭނުމެއް ނޫނެވެ. އެކަމަކު ހިތަށްއެރިއެވެ. އޮފީހަށް ދާނީ އެ ކަން ވެސް ކޮށްދީފައެވެ. އޭރުން ވެސް އަހަންނަށް ތަންކޮޅެއް ހަމަޖެހިލައިގެން އިނދެވޭނެއެވެ.\n"އެކަމަކު މީ ދެން އެންމެ ލާސްޓް ކަންތައް އިނގޭ!" އަހަރެން ހަނދާންކޮށްދިނީމެވެ.\n"އާނ އޯކޭ!" ވަރަށް ހިތްދަތި ރާގެއްގައި ރީނާ ބުންޏެވެ. "އެކަމަކު އަސްލު ކިހާ ސޭޑް ދޯ! ގެއަށް ގޮއްސިއްޔާ ހައްތަހާ ވޮރީކުރެވޭނީ. އެހެންވެ ލައިބްރަރީގަ ދެން އިންނާނީ. ކިތަންމެ ލޯންލީ ވިޔަސް ނަސީބުގަ ނެތް ކަމެއް ނުވާނެއްނު!"\nއެ ބަހުރުވަ އިވިއިވި އަހަރެން ފޫހިވެއްޖެއެވެ. އެ ނިޔަނެތިކަމާއި ނާޒުކުކަން ބަލާބަލާ އަހަރެން ވަރުބަލިވެއްޖެއެވެ. އެއީ އަސްލެއް ނޫނެވެ. ރީނާއަކީ އުޅުމެއް ނެތް، މަކަރުގަދަ ކުއްޖެކެވެ. އެހެން މީހެއްގެ އިހުސާސްތަކާއި، މިނިވަންކަމަކީ ރީނާއަށް އެއްވެސް މުހިންމު އެއްޗެއް ނޫނެވެ. ރީނާގެ އޮންނަނީ އެންމެ އަމާޒެކެވެ. އަނެކާ ފަޟީހަތްކޮށްގެން ވިޔަސް، މަޖުބޫރުކޮށްގެން ނަމަވެސް ތިމާ ބޭނުން ކަންތައް ކުރެވެނިކޮށް ނިމުނީއެވެ. ރީނާޔާ ރައްޓެހިވެގެން އެކަކަށް ވެސް ނޫޅެވެނީ އެހެންވެއެވެ. އިތުރަށް ރީނާގެ މަޅީގައި ތާށިވާކަށް އަހަރެން ބޭނުމެއް ނޫނެވެ. އަހަރެންގެ ސައިކަލަށް ރީނާ އެރުވިއިރު އަހަރެން ހިތުން އަހަންނަށް ރީނާ ދަސްވެއްޖެއެވެ. އޭނަޔަކަށް ދެން އަހަންނަކަށް ލަނޑެއްނުދެވޭނެއެވެ. އެކަމަކު އޭރު ވެސް އަހަރެންގެ ކަރަށް މަޅިއެއް މެހި، ބެދެމުންދާކަމެއް އަހަންނަކަށް ނޭނގެއެވެ.


މާޒީ (ބާވީސްވަނަބައި) – Esfiya – Dhivehi Vaahaka Site\n- by InaaSh - 43- June 19, 2019\nޝާޔަން ފުންނޭވާތަކެއް ލަމުން ދިޔައިރުގައި މުޅިމީހާ ތެޅެމުންދިޔައެވެ. ނައިލް ހާސްވެފައި ޝާޔަންއަށް ގޮވަމުން ދިޔައިރުގައި ދެލޮލުން ހިފެހެއްޓުމެއްނެތި ކަރުނަ އަންނަމުން ދިޔައެވެ.\nނައިލް ހާސްވިވަރުން ހަދާނެ ގޮތެއްވެސް ނޭންގުނެވެ. ނައިލްއަށް ޝާޔަން އެތަނަށް ދޫކޮށްލައިފައި މީހެއްގެ އެހީއަށް އެދެން ދެވޭކަށްވެސް ނެތެވެ. ނައިލްގެ ފޯނު ޖީބުގައި އޮތްނަމަވެސް އެވެސް ނެގޭކަށް ނެތެވެ. ނައިލްގެ އަތް ޝާޔަންގެ ބަނޑުމަތިން ނަގައިފިނަމަ މާ ގިނައިން ލޭބޭރު ވާނެހެން ނައިލްއަށް ހީވާތީވެ އަތް ނަގާގަށްވެސް ނުކެރުނެވެ. ނައިލް ގޮތްހުސްވެފައިވާ ހާލު ޝާޔަންއާއި ދިމާއަށް ބަލައިލިއެވެ. ކުށްލިއަކަށް ނައިލް އިންދިމާއަށް އަލިވެގެން ދިއުމުން ނައިލް ބަލާލިއިރުގައި ޕޮލިހުންގެ ޖިޕެއް އައިސް އެދިމާގައި މަޑުކޮށްލަނީއެވެ. މި މަންޒަރުފެނި ނައިލްއަށް ފުންނޭވާއެއް ބޭރުކޮށްލެވުނެވެ. ޕޮލިހުންގެ ޖިޕުން ފެއިބި ދެ ޕޮލިހުންވެސް އަވަސްވެގަތީ ޒަހަމްވެފައިވާ ދެމީހުނަށް އެހީވުމަށެވެ. އެންބިއުލާންސްއަށް ގުޅުމުގެ ބަދަލުގައި ޕޮލިހުންގެ ޖިޕުގައި އާރަވްއާއި ޝާޔަންވެސް ހޮސްޕިޓަލަށް ގެންދެވުނީ ވަގުތު ބޭކާރު ކޮށްފިނަމަ އެދެމީހުންގެ ފުރާނައަށް ގެއްލުންވެދާނެތީވެއެވެ. ހޮސްޕިޓަލަށް ގެންދެވުނު ގޮތަށް ދެމީހުންވެސް އަވަސް ފަރުވާދޭބަޔަށް ވެއްދީ ހާލު ސީރިއަސްކަމުންނެވެ. ނައިލް އަވަސް ފަރުވާދޭބައިގެ ކައިރީގައި ހިނގާލަ ހިނގާލަ ހުރީ ހާސްވެފައިހުރެއެވެ. އޭރުވެސް ނައިލްއަށް ދުއާ ކުރެވެމުން ދިޔައީ އާރަވް އަދި ޝާޔަންއަށް ވެސް އަވަސް ޝިފާއެއް ދެއްވާތޯއެވެ. ޕޮލިހުންގެ ދެ އޮފިސަރަކު އައިސް ނައިލްގާތުގައި މަޑުކޮށްލީ ނައިލް އެތާގައި ހުއްޓައެވެ. ނައިލް ހުސްގަޔާ ހުރުމުން ޕޮލިހުން ދިން ޖެކެޓެއް ލައިގެން ނައިލް ހުރި އިރުގައި ތިރިން ލައިގެންހުރި ސްކިނީގައިވެސް ހުރީ ހުސް ލެއެވެ. ދެއަތުގައިވެސް ހިކިފައި ލޭތަށް ހުރިއިރުގައި ނައިލް އެސާފު ކުރާކަށް ނޫޅުނެވެ. ޕޮލިހުން ނައިލްގެ ފަރާތުން އާރަވް އަދި ޝާޔަންގެ އާއިލާ މީހުންގެ ނަންބަރު ހޯދައިގެން އެމީހުންނަށް ގުޅާ އެހަބަރު ދިނެވެ. އަދި އެއަށް ފަހު ނައިލް ގޮވައިގެން ދިޔައީ ނައިލްގެ ބަޔާން ނެގުމަށްޓަކައެވެ. ޕޮލިހުންގެ އެފޯނު ކޯލުވެގެން ދިޔައީ ޝާޔަން އަދި އާރަވްގެ އާއިލާއަށްވެސް ލިބިގެން ދިޔަ ކުށްލި ސިހުމަކަށެވެ. އާރަވްގެ އާއިލާ އޭރުގައި ތިބީ ރާއްޖޭން ބޭރުގައި ކަމުން އެމީހުންވެސް އަވަސްވެގަތީ ވީހާވެސް އަވަހަށް ރާއްޖެ އާދެވޭތޯއެވެ. ނައިލްގެ ބަޔާން ނެގުމަށްފަހު ދޫކޮށްލީ އިތުރު ތަހްގީގު ކުރިއަށް ގެންދިއުމަށްޓަކައެވެ. ނައިލް ދޫކޮށްލެވުނީ މިވަގުތު ނައިލްއާއި ހިލާފަށް އެއްވެސް ހެއްކެއް ނެތުމާއިއެކުވެސް މެއެވެ. ނަމަވެސް ނައިލްއަށް ރަށުން ބޭރަށް ދިއުން މަނާކުރެވުނީ ތަހްގީގު ނިމެންދެނެވެ. ރިޔާޒްގެ އާއިލާއާއި އަނިލްގެ އާއިލާ ހޮސްޕިޓަލަށް އައިސް ވަނީ ދާދި އެކުއެކީގައެވެ. އަނިލްއަށް ފުރަތަވެސް ނައިލްއާއި ދިމާއަށް ދުއްވައިގަނެވުނީ ނައިލް އިން ހާލު ފެނިފައެވެ.\n”ދަރިފުޅާ….ކިހިނެއް ވެގެންތަ މިއުޅެނީ؟….”\nއަނިލް އަހައިލީ ނައިލްގެ ކޮޑުމަތީގައި އަތްބާއްވައިލަމުންނެވެ. ބައްޕަގެ އަޑު އިވި ނައިލްއަށް ވަގުތުން އިންތަނުން ތެދުވެވުނެވެ. ނައިލް ބަލާކަށް ނުހުރެ އަނިލްގެ ގައި ބައްދާލީ ވެފައި ވާ ދެރައިން ކެއްނުވީމައެވެ. ނައިލްއަކީ ބޮޑު ފިރިހެނެއް ނަމަވެސް އަޑުން އަޑުނަގައި ރޮއިގަނެވުނީ އިތުރަށް ކެއްނުކުރެވިގެންނެވެ. ނައިލް އެގޮތަށް ރޯތަންފެނި ނިޝާ އަދި ނާއިރާއަށްވެސް ރޮވުނެވެ. އަނިލްވެސް ހުރީ ލޯބިވާ ދަރިފުޅު ހުރި ހާލުފެނި ފެންކަޅިވެފައެވެ. ނައިލް ގާތުގައި ހިތްވަރުކުރުމަށް އެދި އަނިލް ނަސޭހަތްދެމުން ދިޔައެވެ. ޝާއިންވެސް ހުރީ ނައިލްގެ ހާލު ފެނި ވަރަށް ދެރަވެފައެވެ. ނަމަވެސް އެއަށް ވުރެ ބޮޑަށް ޝާއިންހުރީ ޝާޔަންގެ ހާލަތާއި މެދު ދެރަވެ ކަންބޮޑުވެފައެވެ. ރިޔާޒްވެސް ފެންކަޅިވެފައިވާއިރު ޝާޒިޔާ ރޮމުންދިޔައެވެ. އެންމެންވެސް އިންތިޒާރު ކުރަމުން ދިޔައީ ޝާޔަންއަށް ފަރުވާދެމުން ދިޔަ ޑޮކްޓަރ އެތަނުން ނިކުންނާނެ އިރަކަށެވެ. ނައިލް ކުޑަކޮށް ހަމައަކަށް އެޅުމުން އަނިލް ޝާޔަންއަށް ވީގޮތް ކިޔާދިނުމަށް އެދުނެވެ. އެއީ އެތާގައި ތިބި އެންމެންވެސް އަހަން ބޭނުންވެފައި ތިބި ސުވާލެއް ކަމުން އެންމެންގެ ސަމާލުކަން ގޮސް ނައިލްއަށް ހުއްޓުނެވެ. ނައިލް ފުންނޭވާއެއް ބޭރުކޮށްލަމުން ފުރަތަމަ ކިޔާދިނީ އާރަވްއާއި ތާރާގެ ވާހަކައެވެ. އެއަށްފަހު ނައިލް މިރޭ ހިނގާއެދިޔަ ހާދިސާ ކިޔާދޭން ފެށިއިރުގައިވެސް ލޮލުން ކަރުނަ އަންނަމުން ދިޔައެވެ. ނައިލް ހުރިހާ ވާހަކައެއް ކިޔާދެމުން ދިޔައިރުގައި އެންމެންވެސް ތިބީ ކަނުލާ އަޑުއަހާށެވެ. ނައިލް އެވާހަކަތައް ކިޔާދީ ނިމުނު އިރުގައި އެންމެންގެ މޫނުމަތިން ވެސް ފެންނަމުން ދިޔައީ ހިތާމައިގެ ކުލަވަރެވެ.\n”އަހަންނަށް މާފް ކުރޭ…..މިހުރިހާ ކަމެއްވެސް މިވީ ހަމަ އަހަރެންގެ ސަބަބުން…..އަހަރެން ޝާޔަންއާ ދުރުގަ ހުރިނަމަ މިހެން ނުވީސް…..އާރަވް އެހެން ކަންތައް ނުކުރީސް……އަހަންނަށް އިނގޭ އަހަރެންމީ މާފް ހައްގު ވާ ވަރުގެ މީހެއް ނޫންކަންވެސް…..މިހާރު ތި އެންމެންވެސް އަހަރެން ދެކެ ރުޅިއައިސް ފޫހި ވާނެކަން އަހަންނަށް އިނގޭ…..އަހަރެންމީ ކުށްވެރިއަކީ…..އަހަންނަށް މާފް ކުރޭ…….”\nނައިލް ރިޔާޒްމެނާއި ދިމާއަށް އެބުރިލަމުން މާފަށް އެދެމުން ދިޔައި ޝާޔަންއަށް އެހެން އެވީ ނައިލްގެ ސަބަބުން ކަން ނައިލްވެސް ގަބޫލުކުރާތީއެވެ. ރިޔާޒްމެން ނުބުނި ނަމަވެސް ތިބޭނީ ނައިލް ދެކެ ރުޅިއައިސް ފޫހި ވެފަކަން ނައިލްއަށް އިނގެއެވެ. ނައިލް އިސްޖަހައިލައިގެން ހުރީ ރިޔާޒްމެންނާއި ހަތަރުކަޅި ހަމަކުރަންވެސް ނުކެރިފައެވެ.\n”ނޫނޭ ނައިލް…..އަދި ތިހީވަނީ މުޅިން ރަގަނޅަކަށް ނޫން……ނައިލް ނުޖެހޭނެ މާފަށް އެދޭކަށް…..ނައިލް ތިހެން ވިސްނިއަސް ވެސް އަހަރެން ނުދެކެން އެގޮތަކަށް…..މީ ނައިލްގެ ސަބަބުން ވީ ކަމެއް ނޫން…..އިންޝާ ﷲ ޝާޔަން ވަރަށް އަވަހަށް ރަގަނޅުވާނެ…..ނައިލް އަމިއްލަ ނަފްސް ކުށްވެރި ނުކުރޭ……އެކަން އެހެންއެވީ އެގޮތަށް ވާން މާކުރިން ލިޔެވިފަ އޮތީމަ……”\nރިޔާޒް އައިސް ނައިލްއަށް ވިސްނައިދޭން ފެށިއެވެ. އެންމެ ގާތް އެކުވެރިޔާގެ ރަގަނޅުކަމާއި ހިތްހެޔޮކަން އެވަގުތުކޮޅުންވެސް އަނިލް ފާހަގަކުރިއެވެ. ރިޔާޒްގެ ވާހަކައަށް އެހެން އެންމެންވެސް ތާއީދުކުރިއެވެ. ޝާޒިޔާވެސް ނައިލް ކުށްވެރިއެއް ނުކުރެއެވެ. މަންމައާއި ބައްޕަ ދެކޭގޮތް އިނގި ޝާއިން ވަރަށް ހިތްހަމަ ޖެހުނެވެ. މިހާރު އެންމެންވެސް އިންތިޒާރު ކުރަމުން ދިޔައީ ޑޮކްޓަރ އަންނާނެ އިރަކަށެވެ. ގަޑި އިރުތަކަކަށް ފަހު ޑޮކްޓަރ ނުކުމެގެން އަންނަތަން ފެނުމުން އެންމެން އެކީގައި ކަހަލަގެ ގޮތަކަށް އެދިމާާއަށް ހިނގައިގަތީ އަވަސްވެފައިވާ ހިތްތަކަކާއި އެކީގައެވެ.\n”ހައު އިޒް ޝީ؟….”\nއެންމެންވެސް ނޭވާ ހިފަހައްޓައިލައިގެން ތިބީ ޑޮކްޓަރ ދޭނެ ޖަވާބެއް ނޭންގޭތީއެވެ.\n”އޮޕަރޭޝަންއަށްފަހު މިހާރު ނުރައްކަލުން ސަލާމަތްވެފަ އޮތީ……ގިނައަދަދަކަށް ހަށިގަނޑުން ލޭ ބޭރުވެފަ ވަނީ…..އެހެންވެ ލޭވެސް އަޅަންޖެހުނު…..ކުރިއަށް އޮތް ސާޅީސްއަށްގަނޑި އިރަށް އޮބްސަވޭޝަންގަ ބާއްވަން ޖެހޭނީ…..ހޭ އަރާނެ ވަކި އިރެއް ނޭންގެ ޔަގީނުން ބުނާކަށް…..ޕޭޝެންޓް ހީލްވަން ޓައިމް ނަގާނެ…..”\nއެންމެނަށް ވެސް މާތް ﷲ އަށް ހަމްދް އެޅުނީ ޝާޔަންގެ ފުރާނަ ސަލާމަތް ކުރެއްވީތީ އެކަމާ ހިތްހަމަ ޖެހިފައި ތިބެއެވެ.\n”އާރަވް ރަގަނޅު ތަ؟….”\nނައިލް އަވަސް ވެފައިވާ ހިތަކާއި އެކު އަހައިލިއެވެ.\n”ނައު ހީ އިޒް ފައިން…..ނުރައްކަލުން ބޭރު ވެފަ އޮތީ…..ވަޅި ހަށިގަނޑުން ވަކި ނުކޮށް އޮތުމުން އެހާ ގިނަ ލޭބޭރެއްވެސް ނުވޭ…..ހީ ވިލްބީ އަވޭކް ސޫން……ވަޅި ޖެހިފަ އިންދިމާއިން އެއްވެސް އޯގަންއަކަށް ގެއްލުމެއް ލިބިފައެއްވެސް ނެތް…..”\n”ތެންކިޔޫ ސޯ މަޗް ޑޮކްޓަރ……”\nޝާޔަން އައިސިޔޫގައި އޮތް އިރުގައި އާރަވް ވާރޑްއަށް ބަދަލު ކުރެވުނެވެ. އެންމެނަށް އެކީގައި އައިސީޔޫއަށް ނުވަދެވޭތީވެ ފަހަރަކު މީހަކު ޝާޔަން ދެކިލަން އެތަނަށް ވަނެވެ. ނައިލް ވަނީ އެންމެ ފަހުންނެވެ. ނައިލް މަޑުމަޑުން ހިނގާލައިފައި ގޮސް ޝާޔަން އޮތްއެނދު ކައިރީގައި މަޑުކޮށްލިއެވެ. ނައިލްގެ ދެލޯ ފެންކަޅިވެގެން ދިޔައީ ޝާޔަން އޮތް ހާލުފެނިފައެވެ.\n”އަމް ސޯ ސޮރީ ޝާޔަން……”\nޝާޔަންގެ އަތުގައި ހިފައިލަމުން ނައިލް ބުނެލިއެވެ. ޝާޔަން ގާތުގައި ވަގުތުކޮޅެއް ހޭދަ ކޮށްލުމަށް ފަހުގައި ނައިލް ދިޔައީ އަނިލްގެ އެދުމަށް ފެންވަރާލާށެވެ. ނައިލް ފެންވެރިގޮތަށް އެއްޗެއް ބޮއިލައިގެން އަނެއްކާވެސް ދިޔައީ ހޮސްޕިޓަލަށެވެ. ނައިލް ގޮސް އާރަވް ބާއްވައިފައި އޮތް އެނދު ކައިރިގައި އިން ގޮޑިއެއްގައި އިށީންދެލައިގެން އިނީ އާރަވް ހޭއަރާނެ އިރެއްގެ އިންތިޒާރުގައެވެ. ނައިލް އެހެން އިނދެފައި ދޭތެރެ ދޭތެރެއިން ޝާޔަންގެ ހަބަރުވެސް ބަލާލައެވެ. އާރަވް ހޭއެރީ ސައުވިސް ގަނޑިއިރުވެސް ހޭދަވެގެން ދިޔަފަހުންނެވެ. އެވަގުތު ނައިލްހުރީ ގޭގައި ކަމުން އެހަބަރު ލިބޭއިރަށް ނައިލް އަވަސްވެގަތީ ހޮސްޕިޓަލަށް ދިއުމަށެވެ. ނައިލް ގޮސް ވަތްއިރުގައި ޕޮލިހުންގެ ދެމީހަކު އާރަވްގެ ބަޔާން ނެގުމަށްފަހު އެތަނުން ނިކުންނަނީއެވެ. ނައިލް ގޮސް އާރަވް ކައިރީގައި މަޑުކޮށްލިއެވެ.\nނައިލް އައިސް އާރަވް އޮތް އެނދު ކައިރީގައި މަޑުކޮށްލަމުން ބުނެލިއެވެ.\nއާރަވް އިރުކޮޅެއް ވަންދެން އެއްޗެކޭ ނުބުނެ ބަލަން އޮވެފައި ބުނެލީ ނުލަފާ ހިނިތުންވުމަކާއި އެކުގައެވެ. އާރަވްގެ ވާހަކަ ހުރި ގޮތުން ނައިލް ދެރަވީ އަދިވެސް އާރަވްގެ ވިސްނުމަށް އެއްވެސް ބަދަލެއް ނާންނާތީއެވެ.\n”އާރަވް…..ތި ދެން ކޮން ކަމެއް……މިހާރު އާރަވް ބޭނުން ކަންތައްވެސް ވެއްޖެ އެއްނު…..ލެޓް އިޓް ގޯ ނައު…..އާރަވް ބަދަލު ހިފިއަސް ތާރާ އެބުރިއެއް ނާންނާނެ…..ވެދިޔަ ކަންތައްތައް ހަދާން ނައްތާލާފަ އާފެށުމަކުން ފަށަން ހިނގާ…..އަހަރެންގެ ހިތުގައި އާރަވްއަށް އެއްވެސް ބުރަކަމެއް ނެތް….”\nނައިލް ވާހަކަ ދެއްކީ މާޔޫސް ވެފައިހުރެއެވެ. ނައިލް އުންމީދުކުރީ އާރަވްއަށް ނައިލްގެ ވާހަކަ ތަކުން ކޮންމެވެސް އަސަރެއް ކުރޭތޯއެވެ. އެންމެ ގާތް އެކުވެރިޔާ މިގޮތަށް ދިރިއުޅުން ހަލާކު ކޮށްލާ ތަންދެކޭކަށް ނައިލް ބޭނުމެއްނޫނެވެ.\n”ހެހެހެ…..ނައިލް މިހާރު މާ ލަސް ވެއްޖެ……ކޮބާހޭ ޝާޔަން؟….ވާހަކަ ބަދަލުނުކޮށް ބުނަބާ….ކިއްވެތަ ޝާޔަންގެ ވާހަކަ ނުދައްކަން ތިއުޅެނީ؟….ދެރަވޭ ދޯއެބަ ޝާޔަންގެ ނަން ކިޔާލިއަސްވެސް……މިހާރު ނައިލްއަށް އިހްސާސްވާނެ އޭރުގަ އަހަންނަށް އިހްސާސް ވިގޮތަށް…..ހެހެހެ…..”\nނައިލްގެ ވާހަކަ ތަކުން އާރަވްއަށް އެއްވެސް އަސަރެއްނުކުރިއެވެ. ނައިލް އިސްޖަހައިލީ އާރަވްގެ ވާހަކަ ހުރިގޮތުންނެވެ.\n”ނޫނޭ އާރަވް…..ޝާޔަން ދުނިޔޭގަ އެބޮތް…..އިންޝާ ﷲ ޝާޔަންއަށް އެއްވެސް ކަމެއްނުވާނެ…..މިފަހަރު އާރަވްއަށް ތިކަން ކާމިޔާބު ވާގޮތެއް ނުވި…..”\nނައިލްވެސް އާރަވްއަށް ދޫ ނުކުރަންވެގެން ބުނެލިއެވެ. ދެން ކިތަންމެ ވަރަކަށް ވިސްނައިދިނަސް އާރަވްއަށް ނުވިސްނޭނެކަން ނައިލްއަށް މިހާރު އިނގިއްޖެއެވެ.\nއާރަވްގެ މޫނު ވަގުތުން ބަނަވެގެން ދިޔައީ ނައިލްގެ ވާހަކަ އަޑުއިވިފައެވެ.\n”އާން ޝާޔަން މަރެއްނުވޭ…….އަލްހަމްދްލިﷲ……”\nނައިލް އަނެއްކާވެސް ތަކުރާރު ކޮށްލިއެވެ. އާރަވްގެ މޫނުމަތިން މިހާރު ފެންނަން ހުރީ ރުޅިވެރިކަމެވެ.\n”ނޫން…..ނުޥާނެ ތިހެނެއް…..އަހަރެން އޭނަ މަރާލާނަން….ނައިލްވެސް މަރާލާނަން…….އެކަކުވެސް ސަލާމަތެއް ނުވާނެ…..ނައިލް ތިހެން ހުއްޓަކަ ނުދޭނަން…..”\nމިހެން ބުނެ ހަޅޭއްލަވައި ގަންނަމުން އާރަވް ގަޔަށް ގުޅާފައި ހުރި އެއްޗެއްސައް ސަމާލުކަމެއް ނުދީ އާރަވް އެދުން ތެދުވީ ނައިލްއާ ދިމާއަށް ދިއުމަށެވެ. އާރަވް ދެލޯ ބޮޑުކޮށްލަމުން ނައިލްއާއި ދިމާއަށް ކުށްލިއަކަށް އައި އިރުގައި އަތުން އައިވީ ކަށި ނެއްޓި ލެއި އަންނަމުން ދިޔައެވެ. އާރަވްއަށް ބަޑަށް ލިބިފައިވާ ޒަހަމްއިންވެސް އެއްވެސް ތަދެއް އިހްސާސް ނުވާކަހަލައެވެ. ނައިލްއަށް ލިބުނު ސިހުމުގައި ފަހަތައް ފިޔަވަޅެއް އަޅައިލެވުނެވެ. އެވަގުތު އެތާގައި ހުރި ނަރުސް ކުއްޖާއަށް ވެސް އާރަވް ހިފެހެއްޓޭ ގޮތް ނުވުމުން އިތުރު މީހުންނަށް ގުޅާ އެތަނަށް ގެނައެވެ. އޭރުވެސް އާރަވް ހަޅޭއްލަވަމުން ގެންދިޔައެވެ. ނައިލް ހުރީ އާރަވްއާއި ކައިރިވެލަން ވެސް ނުކެރިފައެވެ. ޑޮކްޓަރ އައިސް އާރަވްއަށް ނިދާ އިންޖެކްޝަނެއް ދިނީ އިތުރަށް ކޮންޓްރޯލް ނުވުމުންނެވެ. ނައިލް ވާރޑުން ބެރުގައި ހުރި ގޮޑިއެއްގައި އިށީންދެލައިގެން އިނީ ޑޮކްޓަރ އަންނަންދެނެވެ. ނައިލް އިސްޖަހައިލައިގެން ބޮލުގެ އިސްތަށިގަނޑަށް އަތް މަހައިލައިގެން އިންގޮތުން ފެންނަ ކޮންމެ މީހަކުވެސް ދެރަވާނެކަން ގައިމެވެ. އިރުކޮޅެއް އެގޮތުގައި ހޭދަވެގެން ދިޔަފަހުން ޑޮކްޓަރ އަންނަތަން ފެނުނެވެ.\nނައިލް ހާސްވެފައި އަހައިލިއެވެ.\n”ރަގަނޅެއްނޫން…..އާރަވްއަށް މިހާރު އެއްވެސް އެއްޗެއް ނުވިސްނޭ ހިސާބަށް ގޮއްސަ ހުރީ……އަބަދު ޝާޔަން މަރާލަން ނޫން އެހެން އެއްޗެކޭ ނުކިޔާ…..މިތަނުން ދެން އިތުރު ފަރުވާއެއް ދެވޭނެ ހެނެއް ހީއެއްނުވޭ….މިހާރުވެސް ނިދާ އިންޖެކްޝަނެއް ޖަހާފަ ވީ….އެހެންނޫންނަމަ ޕޭޝެންޓް އަމިއްލަ ހަށިގަނޑަށްވެސް އަނިޔާދޭން ފަށާ…..”\nޑޮކްޓަރ ނައިލްއަށް ހުރިހާވާހަކައެއް ކިޔާދިނެވެ. އެވާހަކަތައް އަޑުއިވި ނައިލް ވަރަށް ދެރަވިއެވެ. ނަމަވެސް ދެން އިތުރަށް ވަކި ނައިލްއަށް ވެސް ކުރެވޭނެ ކަމެއް ނެތެވެ. ނައިލްދެން ދިޔައީ ޝާޔަން ކޮބާތޯ ބަލާލާށެވެ. ދަމުން އަނިލްއަށް ގުޅާ އާރަވްގެ ހާލަތު ކިޔާދިނީ ނިކަން ދެރަވެފައި ހުރެއެވެ. ޝާޔަން ހޭއެރީ ދެދުވަސް ފާއިތުވި ފަހުންނެވެ. ޑޮކްޓަރ ޝާޔަން ބެއްލެވުމަށްފަހު އިތުރު އެއްވެސް ކަމެއް ނެތްކަމަށާއި ދެދުވަސްތެރޭގައި ގެއަށް ދުކޮށްލާނެ ކަމަށް ބުނުމުން އެންމެންވެސް ވަރަށް ހިތްހަމަ ޖެހުނެވެ. ޝާޔަންއާއި ބައްދަލުކުރަން އެންމެ ފަހުންވަނީ ނައިލްއެވެ. ނައިލް މަޑުހިނގުމެއްގައި ގޮސް ޝާޔަން އޮތް އެނދުކައިރީގައި މަޑުކޮށްލިއެވެ.\nVarah last up vaaleh…ekam varah reethi\nSorry hama up koh nulewuny… midhuwaskolhuge gothun.. 😊anw jazakillah khairan\nAlhe haadha dhuvaheh kohlaafa ey sis thi up kury..But ok ingey..Um mi part vec v v rythi ingey…Al’hamdhullilah shaayan Mareham nuvey dhw naseebakun..InaaSh dear avahah up kohdheeba …Can’t wait to c wat’s gonna be happen next…So curious to knw..hihi..Lysm sissy😊😊😊😘😘😘👏👏👏💜💜💜❤❤❤🌷🌷🌷💐💐💐🌻🌻🌻\nJazakillah khairan 😊 hama up kohnulewuny igay busy wegen 😊\nVv rythi miparr ves …….next part dhigukohla dhehchey……cant wait to read next part…. next part avahah up kohladhyba\nThankolheh avahah up kohdhybala plx…furathamakolhu nulaahiku avas…dhen mihaaru dhen ehaalassvany kyve\nSorry hama busy kamun nuwy.. 😊\nVaahaka up kuraaleh varah las… Anehkaa varah kuru….. Thankolheh dhigukoh genes dhyfa thankolheh avas kohla dhyba…. Vaahaka varah rythi masha allah\nI am so sorry for being late… and jazakillah khairan 😊\nMasha Allah….. Vrh ves Reethi vaahaka eh……. Can’t wait to see what’s gonna happen Dear…… ❤❤when next part dear….. ❤❤❤\nJazakillah khairan 😊 insha allah will upload tomorrow\nI am so sorry guys for being late… insha allah next part i will upload tomorrow…\n😁 Waiting for next part


Thaketheege adu bodu vanee dhaulathuge dharani bodu kamun: MDP | Mihaaru\nއެމްޑީޕީގެ ޤައުމީ މަޖިލީހުގެ ބައްދަލުވުމުގެ ތެރެއިން: ކުރިއަށް އޮތް ތަނުގައި ދައުލަތުގެ ދަރަނި ތިން މިލިއަން ޑޮލަރަށް އަރާނެ ކަމަށް އެ ޕާޓީން ބުނޭ.---ފޮޓޯ: ހުސެއިން ވަހީދު/މިހާރު\nތަކެތީގެ އަގު ބޮޑުވަނީ ދަރަނި ބޮޮޑުކަމުން، އިތުރު ޓެކްސްތައް ނަގާނެ: އެމްޑީޕީ\n01 ޖޫން 2017 - 14:489comments\nއެންމެ ބޮޑު އިދިކޮޅު ޕާޓީން ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ އިގްތިސާދީ ކޮމެޓީގެ ނައިބު މުގައްރިރު އިބްރާހިމް އަމީރު ވިދާޅުވީ ރާއްޖޭގައި ބޭނުން ކުރާ ރިޒާވްގައި އެންމެ ފަހުން ހުރީ 220 މިލިއަން ޑޮލަރު ކަމަށާއި އޭގެ ތެރެއިން 120 މިލިއަން ޑޮލަރަކީ އިންޑިއާ އިން ނަގާފައިވާ ލޯނެއް އަދާކުރަން ދައްކަންޖެހޭ ފައިސާ ކަމަށެވެ. އެ ފައިސާ މި މަހުގެ ކުރިން ދައްކަންޖެހޭ ކަމަށް އޭނާ ވިދާޅުވި އެވެ.\nމީގެ އިތުރުން ސްޓޭޓް ބޭންކް އޮފް އިންޑިއާ (އެސްބީއައި) އިން ނަގާފައިވާ ލޯނަކަށް 75 މިލިއަން ޑޮލަރު ދައްކަން ޖެހޭ ކަމަށް ވެސް އަމީރު ވިދާޅުވި އެވެ. އެހެންވެ ރާއްޖޭގައި ބޭނުން ކުރެވޭ ރިޒާވްގައި ބާކީ ހުންނާނީ 50 މިލިއަން ޑޮލަރު ކަން އޭނާ ފާހަގަކުރެއްވި އެވެ. އެކަން ފޫބައްދަން 200 މިލިއަން ޑޮލަރުގެ ޓީ ބިލް ވިއްކަން ސަރުކާރުން މަސައްކަތް ކުރަމުންދާ ކަމަށާއި އެކަމަކު ގިނަ ބޭންކްތަކުން އެކަމަށް ދެކޮޅު ހަދަމުންދާ ކަމަށް އަމީރު ވިދާޅުވި އެވެ.\n"އަޅުގަނޑުމެންނަށް ފެނިގެން ދާނެ ސަރުކާރުން އިތުރަށް ޓެކްސް ބޮޑު ކުރަމުންދާ ތަން. އިއްޔެ ވެސް ފެނިގެންދިޔަ ބިޑަކާ ނުލައި ރާއްޖޭގެ އިތުރު ރަށްތަކެއް ވިއްކަން ލިސްޓުކޮށްގެން އުޅޭ މަންޒަރު." އަމީރު ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގެ ދަރަނި ތިން ބިލިއަން ޑޮލަރަށް އަރާނެ ކަމަށް ލަފާ ކުރެވެ އެވެ. ރާއްޖޭގައި ޓެކްސް ތައާރަފްކުރި ފަހުން ދައުލަތަށް ލިބުނު އާމްދަނީ އިތުރުވިޔަސް ރައްޔިތުންގެ ދިރިއުޅުމުގެ ހާލަތު ރަނގަޅު ނުވާ ކަމަށް ވިދާޅުވި އެވެ. އޭގެ ސަބަބެއް ކަމަށް ބެލެވެނީ އިގުތިސާދީ ސިޔާސަތު ފެއިލްވެ، ދަރަނި ބޮޑުވުން ކަމަށް އޭނާ ވިދާޅުވި އެވެ.\n"މިހާރު އެމްއެމްއޭގެ ތަފާސްހިސާބުތައް ދައްކާ ގޮތުން ސީދާ ސެންޓްރަލް ގަވަމެންޓުން އޯ ކުރާ 962 މިލިއަން ޑޮލަރުގެ ދަރަނި އެބަހުރި. މީގެ ތެރޭގައި ނުހިމެނޭނެ އެއާޕޯޓްގެ ޓާމިނަލް އަރަން އެމްއޭސީއެލް އިން ނަގާފައިވާ ލޯނެއް. މީގެ އިތުރުން ސަރުކާރުން އެބައޮތް އަމިއްލަ ފަރާތްތަކާއި ކުންފުނިތަކުން ނަގާފައިވާ ލޯނުތަކަށް ސޮވަރިން ގެރެންޓީ ދީފައި،" އަމީރު ވިދާޅުވި އެވެ.\nއޭނާ ވިދާޅުވި ގޮތުގައި ދަރަނި ފޫބައްދަން އިތުރު ޓީ ބިލްތައް ބޭރުގެ ފަރާތްތަކަށް ވިއްކަން މަސައްކަތް ކުރާ ނަމަ އެ ފަރާތްތަކުން ރާއްޖޭގެ އިގްތިސާދަށް ވެރިވެގަތުމުގެ ބިރު އެބައޮތެވެ. އިގުތިސާދީ ބޮޑު ހީނަރު ކަމެއް ކުރިމަތިވި ގްރީސް އަށް މިހާރު ކުރިމަތިވެފައި އޮތީ އެ މައްސަލަ ކަމަށާއި ބޭރުގެ ފަރާތްތަކަށް ޓީ ބިލް ވިއްކުމަކީ ރަނގަޅު ކަމެއް ނޫން ކަމަށް އަމީރު ވިދާޅުވި އެވެ.\nއެމްޑީޕީގެ ޕޮލިސީ ކޮމެޓީގެ ޗެއާމަން ހުސައިން އަމްރު ވިދާޅުވީ ތަރައްގީގެ ބޮޑެތި މަޝްރޫއުތައް ހިންގުމުން އިގްތިސާދަށް ލިބޭ ކުރިއެރުމެއް ނެތް ކަމަށެވެ. އެ މަޝްރޫއުތަކުން އާންމު ރައްޔިތުންނަށް ނުވަތަ ދައުލަތަށް ލިބޭ އެއްވެސް ފައިސާއެއް ނެތް ކަން ވެސް އޭނާ ފާހަގަކުރެއްވި އެވެ. އެ މަޝްރޫއުތަކަށް އެތެރެކުރާ ހުރިހާ މުދަލަކުން ޑިއުޓީ ކަނޑާލާފައިވާއިރު އާންމު ރައްޔިތުން އަތުން އަދިވެސް ޑިއުޓީ ނަގަމުންދާ ކަމަށް އޭނާ ވިދާޅުވި އެވެ.\n"އަޅުގަނޑުމެންނަށް ފެންނަން އެބައޮތް އިމްޕޯޓްކުރި މުދަލުގެ އަދަދު އިތުރުވިޔަސް އިމްޕޯޓް ކުރި މުދަލުން ދައުލަތަށް ލިބުނު އާމްދަނީ ކުޑަވެފައިވަނީ. އެއީ މި ދެންނެވިހެން ބޮޑެތި ޕްރޮޖެކްޓްތަކަށް ގެންނަ މުދަލުގެ ޑިއުޓީ ކަނޑާލާފައި ވީމަ. އެކަން ފޫބުއްދުމަށްޓަކައި ސަރުކާރުން މި ކުރާ ކަމަކީ އާ ޓެކްސް ނެގުމުގެ ބަދަލުގައި ތަކެތީގެ އަގު އުފުލެމުން މިދަނީ. ތަކެތީގެ އަގު އުފުލުނީމާ ދައްކަންޖެހޭ ޓެކްސް އެބަ ބޮޑުވޭ،" އަމްރު ވިދާޅުވި އެވެ.\nއޭނާ ވިދާޅުވީ ސަރުކާރުން މަސައްކަތް ކުރަނީ މުއްސަނދިކަން އިތުރަށް މުއްސަނދި ކުރުމަށާއި އާންމު ރައްޔިތުން އިތުރަށް ނިކަމެތި ކުރުމަށް ކަމަށެވެ. ޚިދުމަތާއި ތަކެތީގެ އަގު ކުޑަ ކުރަން އާންމު މުދަލުން ޑިއުޓީ ކަނޑާލަން ޖެހޭ ކަމަށް ވެސް އަމްރު ވިދާޅުވި އެވެ.\nއިތުރު ލިޔުންތައް އެމްޑީޕީ އިގްތިސާދު ބަޖެޓް ޑެފިސިޓް ރާއްޖޭގެ އިގްތިސާދު


India In Rajje Ah 39 Scholarship Eh Dhenee - Vaguthu\nއިންޑިއާއިން ރާއްޖެއަށް 39 ސްކޮލާޝިޕެއް ދެނީ\nއިންޑިއާއިން ރާއްޖެއަށް 39 ސްކޮލާޝިޕެއް ދޭން ނިންމައިފިއެވެ.\nއިންޑިއާއިން ރާއްޖެއަށް ސްކޯލާޝިޕް ދޭން ނިންމާފައި ވަނީ އިންޑިއަން ކައުންސިލް އޮފް ކަލްޗަރަލް ރިރޭޝަންގެ ދަށުންނެވެ. އިންޑިއަން އެމްބަސީ އިން ބުނީ މި ސްކޯލާޝިޕްތަކުގެ ތެރޭގައި ހިމެނެނީ 15 ޖެނެރަލް ސްކޮލަޝިޕަކާއި، ކޮމަންވެލްތުގެ ސްކީމްގެ ދަށުން ހަތަރު ސްކޮލަޝިޕަކާއި، ރާއްޖެ އެއިޑްގެ ދަށުންދޭން ހަމަޖެހިފައިވާ 20 ސްކޯލާޝިޕް ކަމަށެވެ.\nމި ސްކޮލާޝިޕްތަކުގެ ތެރޭގައި ހިމެނެނީ އަންޑަރ ގްރެޖުއޭޓް، މާސްޓަރ އޮފް ފިލޮސޮފީ، ޕޯސްޓް ގްރެޖުއޭޓް، ސައިންސް، އިންޖނިއަރިން، މެނޭޖްމެންޓް، ޓޫރިޒަމްގެ އިތުރުން ޝަރުއީ ދާއިރާގެ ކޯސްތައް ހިމެނެއެވެ.\nމި ސްކޯލާޝިޕްތަކަށް ކުރިމަތިލުމަށް ބޭނުންވާ ފަރާތްތަކުން އޮންލައިން ކޮށް ފޯމް ހުށަހަޅައި، އެ ފޯމުގެ ހާޑް ކޮޕީ މާލޭގައި ހުންނަ އިންޑިއަން ކަލްޗަރ ސެންޓަރަށް ފޯމް ހުށަހެޅުމަށް އިންޑިއަން ކައުންސިލް އޮފް ކަލްޗަރަލް ރިރޭޝަންގެ އިން ކޮށްފައިވާ އިއުލާންގައި ވަނީ އެދިފައެވެ.\nކުރިއަށް އޮތް ހަފްތާވެސް މާލޭގެ ގްރޭޑް6އިން ދަށުގެ ދަރިވަރިންނަށް ސްކޫލްތައް ބަންދު\nޑިސެމްބަރު 14, 2019 15:28\nމަށަށް ލާހިކެއްނޫން މަގޭ އަންހެން ދަރިފުޅު އިންޑިޔާއަށް ފޮނުވަން. އިންޑިޔާއަކީ ރޭޕްކުރުމުގެ 1 ވަނާއިގައި އޮތް ޤައުމެއް.\nޑިސެމްބަރު 14, 2019 16:05\nހާދަ ބައިވަރެއް! އަހަރަކު 8000 ކުދިން އޯލެވެލް ހަދައި 3000 ކުދިން އޭލެވެލް ހަދާއިރު ތިއީ ދެން ހާދަ ބައިވަރެކޭދޯ!\nޑިސެމްބަރު 14, 2019 17:50\nހާދަހާ ބައިވަރު ކޯހެކޭ. މިހާގިނަ ސްކޮލަޝިޕެއް އެއްވެސް ގައުމަކުން މިހާތަނަށް ރާއްޖެއަށް ދީފައިނުވެއެވެ. މިކަމުން އެގެނީ ރާއްޖޭގެ ތައުލީމީ މަންހަޖަކީ އިންޑިޔާއިން ފުރިހަމަޔަށް ބަލައިގެންފާ މަންހަޖެއްކަމެވެ.\nޑިސެމްބަރު 14, 2019 19:10\nމި ސްކޯލާރޝިޕްތަކަށްވެސް ޚަރަދުކުރާނީ 1.4 ބިލިޔަން ޑޮލަރގެ ލޯންގެ ތެރެއިން ކަމަށްވަރަށްބޮޑަށް ބެލެވޭ. މިސަރުކާރުގެ އިސްވެރިން އިންޑިޔާގެ ރަގަޅުކަން ދިވެހިންނަށް ދެއްކުމަށްޓަކާ ލޯނުގެ ފައިސާއިން ކުރާޚަރަދުތައްވެސް އިންޑިޔާގެ އެހީކަމަށް ހަދާގެން ޚަބަރުފަތުރާނީ.


ދަރިއަކު ބައްޕައާއި މެދު ކަންތައް ކުރި ގޮތުގެ ޙާދިސާއެއް: ރަސޫލުﷲ (ޞޢޥ)ގެ ލޯފުޅުން ކަރުނަފޮދު އޮހި ތުނބުޅިފުޅު ކަރުނުން ތެތްމާލި – Dhen.mv\nއިބްރާހީމް ޙުސައިން September 18, 2020 - 4:59 pm\nޒަވާޖީ ޙަޔާތެއް ފަށާ އެ ޙަޔާތުގައި ލިބޭ މޭވާއަކީ ދަރީންނެވެ. އެ ދެމަފިރިން ދަރިން ބަލާ ބޮޑުކުރަނީ ނުހަނު ބުރަޔާއި ވޭނާއި އެކުގައެވެ. އެދެމަފިރިންގެ ހަށިގަނޑުން ލޭ ދީގެން ބަލާ ބޮޑުކުރާ ދަރިފުޅު ހެޔޮލަފާ ކުއްޖަކަށްވުމަކީ ކޮންމެ ދެމަފިރިއެއްގެ ވެސް ނުވަތަ ކޮންމެ މައެއްގެ، ބަފައެއްގެ ވެސް އުއްމީދެވެ. ނަމަވެސް ފުރާ ފުރިހަމަވުމުން މައިންބަފައިންނާމެދު ރަޙުމެއް ކުލުނެއް ނެތި އެމީހުންނަށް ވިހަ ބަސްތައް ދޫކޮށްލާ ކިތަންމެ ބަޔަކު އަހަރެމެންގެ ތެރެއިން ފެންނަކަމީ ހިތާމައިގެ ކޮޅެއް ނެތް ކަމެކެވެ. މައިންބަފައިންނާއި ދެކޮޅަށް ކޯޓްތަކުގައި ދައުވާ އުފުލެމުންދާ ކަމީ ލަދުވެތި ވާންޖެހޭ ކަމެކެވެ.\nމައިންބަފައިންގެ ޙާލު އަޙުވާލު ބަލާ ނުލާއިރު ގެއަށް މަންމަ ދިޔުމުން ގެއިން ނެރެ އަނިޔާ ކުރާ މަންޒަރަކީ އަހަރެމެން އެންމެންނަށް ވެސް ފެނިފައިހުރި އަދި ފެންނަ މަންޒަރެވެ.\nމިއީ އިބްނި މާޖާގައި ގެނެސްފައިވާ ޙާދިސާއެކެވެ. ދަރިއަކު ބައްޕައާއި މެދު ކަންތައް ކުރިގޮތުން ކީރިތި ރަސޫލުﷲ ޞައްލަﷲ ޢަލައިހި ވަސައްލަމްގެ ލޯފުޅުން ކަރުނަފޮދު އޮހޮރާލިއެވެ. އެކަލޭގެފާނުގެ ތުނބުޅިފުޅު ކަރުނުން ތެތްމާލިއެވެ.\nޒުވާނަކު ރަސޫލުﷲ ޞައްލަﷲ ޢަލައިހި ވަސައްލަމްގެ އަރިހަށް ގޮސް އޭނާގެ ބައްޕައާއި ބެހޭ ގޮތުން ޝަކުވާ ކުރިއެވެ. ބައްޕަ އޭނާގެ ފައިސާ ބޭނުން ކުރާ ކަމާއި ބައްޕަ އަބަދު ފައިސާއަށް އެދޭ ކަމުގެ ޝަކުވާއެވެ. އެހިނދު އެކަލޭގެފާނުގެ އަރިހަށް ބައްޕަ ގެނެސްދިނުމަށް ކީރިތި ރަސޫލާ ޞައްލަﷲ ޢަލައިހި ވަސައްލަމް އެދި ވަޑައިގަތެވެ.\nޒުވާނާ އޭނާގެ ބައްޕަ ޙާޟިރު ކުރުމަށް ނިކުތެވެ. އިރުކޮޅެއް ފަހުން ރަސޫލާ ޞައްލަﷲ ޢަލައިހި ވަސައްލަމްގެ އަރިހަށް ޖިބްރީލް އަމީން ވަޑައިގެން ވިދާޅުވިއެވެ. އޭ! ﷲގެ ރަސޫލާއެވެ. އެ ޒުވާނާގެ ބައްޕަ ﷲގެ ރަސޫލާ އަރިހަށް އައިއިރު ސިއްރު ސިއްރުން ކިޔަމުން ދިޔައީ ކީކޭތޯ އޭނާ ގާތުން އައްސަވާށެވެ.\nއިރުކޮޅަކުން ޒުވާނާ ބައްޕައާއެކު ރަސޫލާ ޞައްލަﷲ ޢަލައިހި ވަސައްލަމްގެ އަރިހަށް އައިސްފިއެވެ. ރަސޫލާ ޞައްލަﷲ ޢަލައިހި ވަސައްލަމް ޒުވާނާގެ ބައްޕަ ގާތު ސުވާލު ކުރެއްވިއެވެ. ތިބާގެ ދަރިފުޅު އެ ބުނަނީ ރަނގަޅު ވާހަކައެއް ހެއްޔެވެ؟ ބައްޕަ ޖަވާބު ދިނެވެ. ﷲގެ ރަސޫލާއެވެ. އަހަރެން އެފައިސާ ބޭނުން ކުރަނީ ބަލާނެ އެއްވެސް މީހެއް ނެތް ދަރިފުޅުގެ ބޮޑުދައިތަގެ ކަންކަމަށެވެ.\nމާތް ރަސޫލާ ޞައްލަﷲ ޢަލައިހި ވަސައްލަމް އަނެއްކާވެސް ސުވާލު ކުރެއްވެވިއެވެ. ސުވާލެއް ކުރައްވަވަން ބޭނުންފުޅުވެއެވެ. މި ތަނަށް އަންނަމުން ސިއްރުން ކިޔަމުން ދިޔައީ ކީކޭތޯއެވެ. ޒުވާނާގެ ބައްޕަ ރަސޫލުﷲ ޞައްލަﷲ ޢަލައިހި ވަސައްލަމްގެ އުޖާލާ މޫނު ފުޅަށް ބަލާލަމުން ބުންޏެވެ. ﷲގެ ރަސޫލާއެވެ. މިތަނަށް އައި މަގުމަތީގައި ޅެން ބަސްކޮޅެއް އަހަރެން ހެދީމެވެ. އެހިނދު އެބަސްތައް ކިޔައިދިނުމަށް ރަސޫލުﷲ ޞައްލަﷲ ޢަލައިހި ވަސައްލަމް އެދި ވަޑައިގަތެވެ.\n''އޭ ދަރިފުޅާއެވެ. ތިބާ ކުޑަކުއްޖަކަށް ވީހިނދު ބައްޕަ ތިބާގެ ހުރިހާ ކަމެއް ކޮށްދިނީމެވެ.\nއަދި ތިބާ ހެދި ބޮޑުވަމުން އައިއިރު ތިބާއަށް އަޅާލުމާއި ލޯބި ދިނީމެވެ.\nއޭރު ތިބާގެ ޙަޔާތް ވީ ބައްޕަގެ ހަށިގަނޑާއި މުދަލާއި ވަގުތުން ވީ ޤުރުބާނީއެއްގެ މައްޗަށް ބިނާވި ޙަޔާތަކަށެވެ.\nރޭގަނޑެއްގައި ތިބާ ބަލިވެ ނުވަތަ ކެއްސުން ފަދަ ކަމެއް ދިމާވެއްޖެ ނަމަ އެންމެ ފުރަތަމަ ހޭލާ މީހަކީ ބައްޕައެވެ.\nކުޑަކުޑަ ޒައްރާއެއް ނުވަތަ ބީހިލާ ރޯޅިއަކުން ނަމަވެސް ތިބާއަށް އެއްވެސް ތަކްލީފެއް ލިބިދާނެކަމަށް ތިބާ އުރައިގެން ތިބާއަށް ބަލަހައްޓައިގެން އެކަމުގައި ސަމާލުވެ ހުންނަނީ ބައްޕައެވެ.\nތިބާގެ ބަލި ހާލަތުގައި ބައްޕައަކަށް ނުނިދެއެވެ. ތިބާ ނިދުމަށްފަހު ނޫނީ ބައްޕައަށް ލޮލު ފިޔައެއް ނުޖެހެއެވެ.\nތިބާ ބަލި ޙާލަތުގައި ފެނުމުން ބައްޕަގެ ލޯ ކަރުނުން ފުރެއެވެ. ބައްޕަ ހިތަށް އަރައެވެ. ދަރިފުޅުގެ ބަދަލުގައި ބަލި މީހަކީ ބައްޕަ ކަމުގައި ވީނަމައީހެވެ.\nއެންމެ ފަހުން ބައްޕަ އިންތިޒާރު ކުރަމުން އައި ދުވަސް އަތުވެއްޖެއެވެ. ފުރާ ފުރިހަމަވެ ދަރިފުޅު ބޮޑު މީހަކަށް ވެއްޖެއެވެ. އަދި ދަރިފުޅު ބައްޕައަށް އިނާމެއް ދީފީމެވެ. އެ އިނާމަކީ ހިތްހަރު ކަމެވެ. ނުރުހުންވުމާއި ނަފްރަތެވެ.\nބައްޕަގެ ފަރާތުން ހުރިހާ ކަމެއް ކޮށްދީ ހުރިހާ ޙައްޤެއް ދަރިފުޅަށް ވާކަހަލައެވެ. އަދި ދަރިފުޅު ބައްޕައަށް އަދާ ކުރަން ޖެހޭ އެއްވެސް ޙައްޤެއް ނުވާފަދައެވެ.\nދަރިފުޅު ބައްޕައާއި މެދު ކަންތައް ކުރަނީ މީހަކު އަވަށްޓެރިއަކާ މެދު ކަންތައް ކުރާނޭ ގޮތަށެވެ. ބައްޕައަށް ކުޑަމިނުން އެފަދައިން ކަންތައް ކުރާނޭ ކަމުގައި ވެސް ބައްޕަ އުއްމީދު ކުރީމެވެ."\nއެހިނދު ރަސޫލުﷲ ޞައްލަﷲ ޢަލައިހި ވަސައްލަމް ޒުވާނާގެ ބައްޕަގެ މޫނަށް ބައްލަވާލެއްވިއެވެ. އަދި ޒުވާނާގެ ބައްޕަވެސް ރަސޫލުﷲ ޞައްލަﷲ ޢަލައިހި ވަސައްލަމްގެ މާތް މޫނުފުޅަށް ބަލާލިއެވެ. އޭރު ކީރިތި މާތް ރަސޫލާގެ ތުނބުޅިފުޅު ވަނީ ކަރުނުން ތެމިފައެވެ.\nއެވަގުތު ރަސޫލުﷲ ޢަލައިހި ވަސައްލަމް އެޒުވާނާ ދުރަށް ޖައްސަވާލެއްވިއެވެ. އަދި ޙަދީޘް ކުރެއްވިއެވެ. ތިބާގެ މިލްކްގައިވާ ހުރިހާ އެއްޗަކާ ތިބާ ވަނީ ތިބާގެ ބައްޕައަށެވެ.\nނަސޭހަތް މައިންބަފައިން ދަރީން\nލޮބުވެތި އަހުންނާ އުޙްތުންނޭ! މައިންބަފައިން ވީގުރުބާނީ އެންގޭނީ ތިޔަބައިމީހުންނައް އެންމެ ދަރިޔަކުވެސް ލިބުނީމާ. މައިން ބަފައިންނައް އަޅާލާ އޯގާތެރިވޭ.\nޢަހަރެންނަކީ އަބަދުވެސް މައިންބަފައިންނަށް ހެޔޮކޮށް ހިތާ ދަރިއަކީމެވެ. އަބަދުވެސް އެމީހުންގެ ހާލުބަލާ އެހީތެރިވަމެވެ. ދުވަހަކުވެސް ރުޅިމޫނެއް ނުދައްކަމެވެ. އަހަރެންނަށް ވެސް ދަރިއަކު ލިބިގެން ފުރަތަމަ މަސް ދުވަހު އަހަރެންގެ މައިންބަފައިން އުޅުނު ހާލު ތަޖުރިބާކުރީމެވެ. ހިތައް އެރިއެވެ. ޢެޒަމާނުގައި ޑިސްޕޯސަބަލް ނެޕީއެއް ނުހުންނާނެއެވެ. ފާހާނާގައި ހޫނު ފެން ނުހުންނާނެއެވެ. މިހާރު ބަދޭގައި މިގެންގުޅޭ ޒާތުގެ ކަރަންޓްކުރާ ގޭސް އުދުން ނުހުންނާނާނެއެވެ. ތައްޔާރީ ކާނާއެއް ނުހުންނާނެއެވެ. އަހަރުންގެ މައިންބްފައިން އަހަރުން ބަލާނީ ހާދަ ހާލުގައެވެ. އަހަރެންގެ މަންމަގެ ވަރަށް ގިނަ ކުދިން ތިބެއެވެ. އަހަރެން ހަމަ އެމީހުންނަށް ޝުކުރުވެރިވަމެވެ. ޢަދި އެމީހުން ގާތުގައި އެވާހަކަ ބުނެ އެމީހުންގެ އަގުވަޒަން ކުރީމެވެ. އަހަރެން އެވާހަަަކަ މަންމަ އާއި ހިއްސާ ކުރުމުން މަންމަ ހުރީ އެކަމާ ވަރަށް އުފަލުންނެވެ. އަހަރެންގެ ބައްޕަ ދުނިޔޭގައި ނެތުމުން އަހަރެން ވަރަށް ހެޔޮދުވާ ކުރީމެވެ. ޢަދި އެގޮތުގައި އަބަދުވެސް ސާބިތުވެ ހުރީމެވެ.\nވަގު އައިޑީތަކުން ލިޔެ ކޮމެންޓް ކުރި ނަމަވެސް މަލާއިކަތް ބޭކަލުން ، އެމީހެއްގެ ފަތުގައި އެކަން ލިޔުއްވަމުން ގެންދަވާނެ: ހަމްޒާ ޔޫސުފް\nކަމަކަށް އުއްމީދު ކުރުމަކުން ގޯހެއް ނެތެވެ. ހާސިލު ވުމާއި ނުވުމަކީ މުޅިން އެހެން ކަމެކެވެ.\nއަހަރެމެން އެދޭ ކަމެއްވުން މާތް ﷲ ފަސްކުރައްވަނީ، އެކަމެއްވުމަށް އެންމެ ރަނގަޅު ވަގުތަށްޓަކައި: މުފްތީ މެންކް\nއަނެކުން ތިބާއާއި މެދު ދެކޭ ގޮތާއި ތިބާ ނުވިސްނާށެވެ. - މުފްތީ މެންކް\nއެމްއެންޑީއެފް ގެ ޤައުމީ ލަވަ އަލްބަމް ނެރެފި\nސުޝާންތުގެ މަރުގެ މައްސަލައިގައި އިތުރު މީހަކު ހައްޔަރުކޮށްފި\nކޫލީ ނަންބަރު 1 ގެ ޕްރޮމޯޝަންގައި ސާރާ ބައިވެރި ނުވާނެ